title: Kantatie 74

text: Kantatie 74 on Pohjois-Karjalassa Joensuun Niinivaarasta Ilomantsiin kulkeva kantatie. Tien pituus on 70 kilometriä. Tien päätepiste Ilomantsissa on Suomen päätieverkon itäisin kohta. Tien liikennemäärät ovat alhaiset. Muutamia yksittäisiä oikaisua lukuun ottamatta kantatien 74 linjaus on yhä sama kuin vuoden 1938 tienumerointijärjestelmässä. Nykyinen tie on rakennettu 1960-luvulla. Tielle ei tällä hetkellä (toukokuu 2013) ole suunnitteilla merkittäviä tiehankkeita


title: Kantatie 71

text: Kantatie 71 on Savonlinnan Kerimäeltä Kiteelle kulkeva kantatie. Tien pituus on 62 kilometriä. Tie alkaa Anttolan kylästä, jossa se erkanee valtatie 14:stä ja päättyy Kiteen Puhoksessa valtatie 6:een. Tie on rakennettu nykyiselle linjaukselleen 1960 ja 1970-luvuilla ja se on kokonaisuudessaan kaksikaistainen ja pääosin hyvälaatuinen joitakin yksittäisiä mäkisiä ja mutkaisia kohtia lukuun ottamatta. Liikennemäärät ovat suhteellisen pienet. Kantatie 71 on tärkein väylä Etelä-Savon ja Pohjois-Karjalan maakuntien välillä muodostaen merkittävän maantieyhteyden Savonlinnan ja Joensuun välille.Vuoden 1938 tienumerointijärjestelmässä kantatie 71 käsitti nykyisen osuuden lisäksi nykyisen seututien 486 reitin Kiteen kautta Tohmajärvelle. Tuolloin tie päättyi Sortavalan ja Kajaanin väliselle valtatie 18:lle. Sodan jälkeisten alueluovutusten seurauksena valtatiet 6 ja 18 linjattiin uudelleen ja kantatietä 71 lyhennettiin päättymään valtatie 6:lle.


title: Ossi Korteniemi

text: Ossi Eemeli Korteniemi (9. heinäkuuta 1939 Turtola – 2. lokakuuta 2002 Pello) oli suomalainen, Suomen Keskustaa edustanut poliitikko.


title: Ossi Korteniemi

text: Korteniemi oli varsinaiselta ammatiltaan opettaja. Hän toimi opettajana vuodesta 1960 aina vuoteen 1994 asti, jolloin hän nousi kansanedustajaksi. Korteniemi tuli eduskuntaan toukokuussa 1994 Lapin läänin maaherraksi siirtyneen Hannele Pokan tilalle. Korteniemellä oli ennestään poliittista kokemusta Pellon kunnanvaltuustosta, jonka jäsenenä hän oli toiminut vuodesta 1973, ja puheenjohtajana vuodesta 1976. Hänet valittiin kaksissa seuraavissa vaaleissa jatkamaan kansanedustajana Lapin vaalipiiristä, eduskuntavaaleissa 1995 ja eduskuntavaaleissa 1999. Eduskunnassa ollessaan Korteniemi ehti toimia varsinaisena jäsenenä kolmessa valiokunnassa, lakivaliokunnassa, puolustusvaliokunnassa ja sivistysvaliokunnassa. Hän toimi myös Kansaneläkelaitoksen valtuutettuna ja Pohjoismaiden neuvoston Suomen valtuuskunnan jäsenenä. Korteniemi joutui jättämään eduskunnan vuonna 2001 sairauden takia ja hänen tilalleen eduskuntaan nousi Timo E. Korva. Korteniemi menehtyi vaikeaan sairauteen lokakuussa 2002 Pellon kunnassa.


title: Ossi Korteniemi

text: Kansanedustajuuden ja kunnanvaltuuston jäsenyyden lisäksi Korteniemi oli poliittisella urallaan myös presidentin valitsijamiehenä presidentinvaalissa 1988. Hän toimi myös kirkolliskokouksen maallikkojäsenenä vuodet 1978–1996 ja kirkkohallituksen jäsenenä vuodet 1988–1996.


title: Ossi Korteniemi

text: Kotiseututyö ja siihen liittyvän perinteen vaaliminen oli lähellä Korteniemen sydäntä. Hän toimi lähes kymmenen vuotta (1983–1992) Tornionlaakson vuosikirjan toimittajana. Hän myös tutki suku- ja kotiseutuhistoriaa. Korteniemi julkaisi vuonna 1986 suvustaan kirjan "Korteniemi – pellolainen talonpoikaissuku 400 vuotta". Järjestötoimimintaan hän osallistui toimimalla muun muassa partioliikkeessä ja Suunnistusliitossa. Sotilasarvoltaan Korteniemi oli reservin majuri. Hän oli intohimoinen urheilun ja liikunnan harrastaja.


title: Ossi Korteniemi

text: Korteniemen puoliso oli luokanopettaja Terttu Marjatta Lankolainen. Heidän avioliitostaan syntyi neljä lasta, kaksi poikaa ja kaksi tytärtä.


title: RSX-11

text: RSX-11 on Digital Equipment Corporationin PDP-11-minitietokoneelle kehittämä reaaliaikakäyttöjärjestelmien perhe, jonka järjestelmät olivat yleisiä 1970-luvun lopulla sekä 1980-luvun alussa. Nämä käyttöjärjestelmät suunniteltiin teollisuuden prosessinhallintaan, ja niitä myös käytettiin siinä tehtävässä paljon, mutta RSX-11 oli suosittu myös ohjelmistokehityksessä. Eräs tunnetuimpia perheen järjestelmiä oli RSX-11M, joka myöhemmin vaikutti VAX-tietokoneiden VMS-käyttöjärjestelmän kehitykseen.


title: RSX-11

text: "RSX" tulee sanoista Resource Sharing eXecutive", alun perin ilmeisesti Real-time System eXecutive".


title: George Ord

text: George Ord (1781, Philadelphia, Pennsylvania – 24. tammikuuta 1866) oli yhdysvaltalainen ornitologi ja kirjailija.


title: George Ord

text: Ord syntyi Philadelphiassa köydentekijän perheeseen. Hänen äitinsä oli Rebecca Lindemeyer. Hänen isänsä, myös George Ord, oli entinen merikapteeni, joka valmisti köysiä ja kauppasi niitä. Nuorempi George seurasi häntä matkoilla vuodesta 1800 alkaen ja jatkoi isänsä työtä tämän kuoltua 1806. Vuonna 1829 hän luopui kaupanteosta voidakseen omistaa aikansa tieteelle. Koulunsa Ord kävi Philadelphiassa.


title: George Ord

text: 1806 George Ord nai Margarette Biays'in ja heille syntyi 3 lasta, joista 2 kuoli jo lapsena. Margarette kuoli 1815, ja Ord meni uusiin naimisiin naisen kanssa, jonka nimi ei ole tullut julkisuuteen, ja joka taisteli mielisairauttaan vastaan lähes koko heidän avioliittonsa ajan.


title: George Ord

text: 1815 Ordista tuli Philadelphian Academy of Natural Sciences seuran jäsen ja myöhemmin seuran puheenjohtaja. 1817 hänet hyväksyttiin jäseneksi American Philosophical Society seuraan, jossa hän toimi merkittävällä tavalla muun muassa seuran sihteerinä, varapuheenjohtajana, kirjastonhoitajana, lahjoittajana ja valtuutettuna.


title: George Ord

text: Ord oli Alexander Wilsonin hyvä ystävä ja tukija, seuraten tätä monilla hänen matkoillaan halki Amerikan. Wilsonin kuoltua 1813 Ord kirjoitti valmiiksi kahdeksannen ja yhdeksännen osan Wilsonin laajasta teoksesta "American Ornithology". Viimeinen osa tuli painosta 1814. Hän julkaisi Wilsonin elämäkerran 1828, ja kustansi myös kumppaniensa Thomas Sayn (1787–1834) ja Charles Alexandre Lesueurin (1778–1846) elämäkerrat. Hän toimi avustajana Samuel Johnsonin tietosanakirjan laajentamisessa ja Noah Websterin tietosanakirjan ensimmäisessä painoksessa.


title: George Ord

text: Merkittävää oli hänen julkinen vihamielinen suhtautumisensa John James Auduboniin, jonka maalauksista hän ei pitänyt, ja joka hänen mielestään yritti anastaa Wilsonin aseman amerikkalaisena lintumaalarina. Ord oli tunnettu suorapuheisuudestaan ja voimakkaista mielipiteistään. Hän arvosteli kärkevästi myös toista suurta amerikkalaista luonnontieteilijää, Thomas Nuttallia.


title: George Ord

text: George Ord on haudattu Wilsonin viereen Philadelphian Gloria Dei Church'in hautausmaalle.


title: George Ord

text: Ordin tieteelle kuvailemia lintulajeja on muun muassa pikkujoutsen.


title: Helvetia

text: Helvetia on Sveitsin naisellinen henkilöitymä, jota kutsutaan myös "Sveitsin äidiksi". Helvetia kuvataan tyypillisesti kaavussa keihään ja Sveitsin vaakunaristillä varustetun kilven kera. Hahmo on tunnettu ainakin 1600-luvun jälkipuoliskolta lähtien.


title: Helvetia

text: "Helvetia" on myös Sveitsin latinankielinen nimi, jota käytetään maan neljän virallisen kielen sijasta muun muassa rahoissa ja postimerkeissä. Alun perin se oli muinaisten roomalaisten käyttämä nimitys Alppien ja Juravuorten välissä sijaitsevasta ylänköalueesta, joka oli kelttiläisiin heimoihin kuuluneiden helvetialaisten asuinpaikka. Alue on suunnilleen nykyisen Sveitsin länsiosassa.


title: Gustaf Erik Hedman

text: Gustaf Erik Hedman (s. 1777 Oulu – 1841) oli suomalainen taidemaalari. Hän oli opiskellut Ruotsin kuninkaallisessa taideakatemiassa Tukholmassa.


title: Gustaf Erik Hedman

text: Hänen julkisia teoksiaan ovat Ähtävän (1816) ja Vähänkyrön (1819) kirkkojen alttaritaulut. Hän on maalannut myös signeerattuja koristemaalauksia huonekaluihin.


title: Gustaf Erik Hedman

text: Hedmanin puoliso oli Margaretha Elisabeth (Greta Lisa) o.s. Store ja poika oli taidemaalari Johan Gustav Hedman.


title: Luigi Einaudi

text: Luigi Einaudi (24. maaliskuuta 1874 – 30. lokakuuta 1961) oli italialainen taloustieteilijä, poliitikko ja lehtimies. Hän toimi Italian toisena presidenttinä vuosina 1948–1955.


title: Luigi Einaudi

text: Ennen presidenttikauttaan Einaudi toimi Italian keskuspankin pääjohtajana 1945–1948 sekä varapääministerinä ja talous- ja budjettiministerinä De Gasperin neljännessä hallituksessa. Hän edusti Italian liberaalipuoluetta (Partito Liberale Italiano).


title: Luigi Einaudi

text: Hän oli koulutukseltaan lakitieteen maisteri. Hän kirjoitti useita taloustiedettä käsitteleviä teoksia. Hänen aviopuolisonsa oli Ida Pellegrini. Einaudi kuoli Roomassa 87 vuoden ikäisenä.


title: Luigi Einaudi

text: Einaudi teki presidenttikautensa aikana kahdeksan nimitystä elinikäiseksi senaattoriksi. Häntä edelsi Italian presidenttinä Enrico De Nicola ja seurasi Giovanni Gronchi.


title: Desmonsin oireyhtymä

text: Desmonsin oireyhtymä on oireisto, josta kärsivillä on sarveistunut iho ja maksavaurioita. Vammautuneet ovat lisäksi kuuroja, lyhytkasvuisia ja henkisesti kehitysvammaisia.


title: Desmonsin oireyhtymä

text: Desmonsin oireyhtymä todettiin ensi kertaa kolmella sisaruksella vuonna 1971. Maksavaurioihin kuuluvat hepatomegalia, glukoosikertymä ja kirroottisuus.


title: Desmonsin oireyhtymä

text: Desmons on ilmeisesti autosomaalisesti peittyvästi periytyvä oireyhtymä, jota esiintyy harvemmin myös satunnaistapauksina.


title: Greatest Hits: The Atlantic Years

text: Greatest Hits: The Atlantic Years on P.O.D.:n kokoelma-albumi, joka julkaistiin 21. marraskuuta 2006. Albumi sisältää 15 P.O.D.:n kappaletta vuosilta 1999–2006, ja kaksi ennenjulkaisematonta kappaletta. Aikavälinä 1999-2006 P.O.D. toimi levy-yhtiö Atlantic Recordsin alaisena. Levyn nimi on silläkin tapaa osuva, että yhtye erosi levy-yhtiöstään ennen albumin julkaisua. Koska P.O.D. ei ehtinyt julkaista albumia ennen Atlanticilta lähtöä, he joutuivat toimimaan noin kaksi kuukautta Rhino Recordsin alaisena julkaistakseen kokoelman. 2. helmikuuta 2007 P.O.D. solmi pitkäaikaissopimuksen levy-yhtiö Columbia kanssa.


title: Greatest Hits: The Atlantic Years

text: Albumi debytoi Yhdysvalloissa Billboard 200 -listan sijalla 152.


title: Marinesco–Sjögrenin oireyhtymä

text: Marinesco–Sjögrenin oireyhtymä on oireisto, joka aiheuttaa motoriikan ongelmia, kehitysvammaisuutta ja sokeutta. Tavallisia piirteitä ovat ataksia, synnynnäinen harmaakaihi, alikehittynyt lihaksisto, selkärangan skolioottisuus, sukurauhasten kehittymättömyys, lyhytkasvuisuus ja mikrokefalia.


title: Marinesco–Sjögrenin oireyhtymä

text: Maailmassa oli vuonna 2004 noin sata henkilöä, joilla oli todettu Marinesco–Sjögrenin oireyhtymä.


title: Marinesco–Sjögrenin oireyhtymä

text: Marinesco–Sjögrenin oireyhtymä on vitoskromosomin kautta peittyvästi periytyvä. Sairaus nimettiin Georges Marinescon ja Karl Gustaf Torsten Sjögrenin mukaan, mutta ilmeisesti Unkarissa oli jo aiemmin havaittu samankaltaisia oireistokokonaisuuksia.


title: Ian Rankin

text: Ian Rankin (s. 28. huhtikuuta 1960, Cardenden, Fife, Yhdistynyt kuningaskunta) on skotlantilainen rikoskirjailija.


title: Ian Rankin

text: Rankin on genrensä myydyimpiä kirjoittajia Britanniassa. Hänet tunnetaan etenkin rikosromaaneistaan, joiden päähenkilönä on komisario John Rebus. Rebus on esiintynyt myös neljässä televisiosarjassa, ensimmäisen pääosassa John Hannah, muiden Ken Stott.


title: Ian Rankin

text: Brittiläinen rikoskirjailijoiden yhdistys CWA (Crime Writers’ Association) myönsi Rankinille vuonna 2005 Timanttitikarin hänen elämäntyöstään. Hänelle on myönnetty myös Edgar-palkinto parhaasta romaanista vuonna 2005 ja Suomen dekkariseuran ulkomaisen dekkarikirjallisuuden kunniakirja vuonna 2003.


title: Ian Rankin

text: Rankin asuu Edinburghissa. Hänellä on vaimonsa Mirandan kanssa pojat Jack ja Angelman-oireinen Kit.


title: SimSafari

text: SimSafari on lapsille suunnattu SimCityn tyyppinen tietokonepeli. Maxis julkaisi pelin maaliskuussa 1998 Macintoshille ja Windowsille.


title: SimSafari

text:
SimSafarissa pitää tehdä eläinpuisto. Siinä hoidetaan eläimiä ja tuhotaan tuholaisia ja hoidetaan puistoa muilla tavoin.
Pelin myynti oli vain kohtalaista, koska monet pelaajat pitivät sitä liian helppona.


title: Presidentinlinna (Vilna)

text: Presidentinlinna Vilnan vanhassakaupungissa on Liettuan presidentin virallinen asumus.


title: Presidentinlinna (Vilna)

text: Nykyisin presidentinlinnana toimiva palatsi rakennettiin 1300-luvun lopulla, ja siellä asui mm. Vilnan viimeinen piispa. Rakennus vaurioitui kahdessa tulipalossa vuosina 1737 ja 1748.


title: Presidentinlinna (Vilna)

text: Palatsi rakennettiin uudelleen vuonna 1750 arkkitehti Laurynas Gucevičiusin johdolla. Sen jälkeen rakennuksessa asui keisareita, kuninkaita ja aatelismiehiä, joiden joukossa olivat mm. Paavali I, Aleksanteri I ja Napoléon Bonaparte.


title: Presidentinlinna (Vilna)

text: Rakennus on toiminut Liettuan presidentinlinnana vuodesta 1997.


title: Amanda Seyfried

text: Amanda Michelle Seyfried (s. 3. joulukuuta 1985 Allentown, Pennsylvania, Yhdysvallat) on yhdysvaltalainen näyttelijä, laulaja ja entinen lapsimalli. Hänet tunnetaan parhaiten debyyttiroolistaan teinikomediassa "Mean Girls", Sophie Sheridanin roolista musikaalielokuvassa "Mamma Mia!", Sarah Henricksonin roolista televisiosarjassa "Big Love" ja Cosetten roolista vuoden 2012 elokuvassa "Les Misérables".


title: Amanda Seyfried

text: Seyfried syntyi Allentownissa, Pennsylvaniassa joulukuussa 1985. Hänen isänsä Jack Seyfried on farmaseutti ja äiti Anne (o.s. Sander) toimintaterapeutti. Hänellä on yksi vanhempi sisko, muusikkona toimiva Jennifer Seyfried. Amanda Seyfried on sukujuuriltaan saksalainen. Hän valmistui William Allen High Schoolista vuonna 2003.


title: Amanda Seyfried

text: Seyfried aloitti uransa lapsimallina 11-vuotiaana. Hän esiintyi muun muassa vaatetusalan yritysten mainoksissa yhdessä Leighton Meesterin kanssa. Hän lopetti mallinuransa 17-vuotiaana. Seyfried opiskeli oopperaa kaksi vuotta ja kävi laulutunneilla Broadway-opettajan valmennuksessa viisi vuotta.


title: Amanda Seyfried

text: Seyfried aloitti näyttelijänuransa 15-vuotiaana televisiossa, ja teki ensiesiintymisensä statistina televisiosarjassa "Guiding Light". Sen jälkeen hän näytteli vuoden ajan sivuroolia amerikkalaisessa saippuasarjassa "As the World Turns". Ensimmäisen elokuvaroolinsa Seyfried sai elokuvasta "Mean Girls" vuonna 2004. Tämän jälkeen hän on näytellyt merkittäviä rooleja useissa elokuvissa, kuten "Mamma Mia!", "Haikein terveisin", "Red Riding Hood – Punahilkka" ja "Rakkauskirjeitä Julialle". "Mamma Mia!" -elokuvan lisäksi hänen lauluaan kuullaan "Les Misérablesissa", sekä elokuvassa "Haikein terveisin". Vuonna 2015 Seyfried näytteli Peter Panin äitiä elokuvassa "Pan".


title: Amanda Seyfried

text: Elokuvien ohella Seyfried on jatkanut esiintymistään televisiossa. Hän näytteli pääroolia, Sarah Henricksonia, HBO:n draamasarjassa "Big Love" vuosina 2006–2011. Hän on näytellyt myös tv-sarjassa "Veronica Mars".


title: Amanda Seyfried

text: Seyfriedin ensimmäinen vakava suhde oli hänen poikaystävänsä Micah Alberti, joka oli hänen vastanäyttelijänsä televisiosarjassa "All My Children". Heidän suhteensa päätyttyä Seyfried tapaili lyhyesti elokuvan "Alpha Dog" vastanäyttelijäänsä Emile Hirschiä. Vuosina 2005–2008 Seyfried seurusteli näyttelijä-muusikko Jesse Marchantin kanssa.


title: Amanda Seyfried

text: Seyfried on seurustellut myös elokuvan "Mamma Mia!" vastanäyttelijänsä Dominic Cooperin kanssa. He alkoivat seurustella vuonna 2009 ja erosivat vuoden yhdessäolon jälkeen 2010, jolloin he ilmoittivat olevansa tauolla suhteestaan. Tämän jälkeen Seyfried tapaili näyttelijä Ryan Phillippea kolmen kuukauden ajan, mutta erosi hänestä alkuvuodesta 2011.


title: Amanda Seyfried

text: Vuonna 2013 Seyfried alkoi seurustella näyttelijä Justin Longin kanssa. He lopettivat suhteensa syyskuussa 2015. Seyfried alkoi tapailla näyttelijä Thomas Sadoskia vuonna 2016. He avioituivat maaliskuussa 2017 yksityisessä vihkiseremoniassa. 24. maaliskuuta Seyfried synnytti parin esikoistyttären.


title: Amanda Seyfried

text: Seyfried kertoi joulukuussa 2012 "Late Show with David Letterman" -keskusteluohjelmassa kärsivänsä ahdistuneisuushäiriöstä ja paniikkikohtauksista. Hän kärsii myös esiintymiskammosta ja vältteli näyttämöesiintymistä huhtikuuhun 2015 asti, jolloin hän debytoi teatterissa Off Broadway -tuotannossa "The Way We Get By".


title: Amanda Seyfried

text: Vuonna 2013 Seyfried alkoi työskennellä Givenchyn mallina.


title: Amanda Seyfried

text: "People"-lehti valitsi Amanda Seyfriedin maailman kauneimmaksi naiseksi vuonna 2011. Hän sijoittui saman lehden vuosittaiselle "25 kauneinta (ja kuuminta)" -listalle myös vuosina 2009 ja 2010.


Norman–Robertsin lissenkefaliaoireyhtymä on oireisto, jonka tärkein piirre on aivojen lissenkefalisuus.


title: Norman–Robertsin lissenkefaliaoireyhtymä

text: Norman–Roberts-oireisto ryhmitellään ykköstyypin lissenkefalioihin. Potilas on epileptinen, syvästi kehitysvammainen (ÄO alle 20) ja mikrokefalinen.


text: Norman–Roberts periytyy autosomaalisesti. Taudinkuvaltaan sairaus muistuttaa toista lissenkefaliasairautta, Miller–Diekerin oireyhtymää.


text: Norman–Roberts-tyyppinen oireisto kuvattiin ensi kertaa 1976.


title: Galdhøpiggen

text: Galdhøpiggen on Norjan ja Pohjois-Euroopan korkein vuori. Vuori sijaitsee Jotunheimenin vuoristoalueella Lomin kunnassa Opplandin läänissä. Vuoren huippu on 2 469 metriä merenpintaa ylempänä.


title: Galdhøpiggen

text: Ensimmäisen kerran Galdhøpiggenin huipulle kiivettiin onnistuneesti 1850. Nykyään sadat henkilöt nousevat päivittäin vuoren huipulle huippusesongin aikana. Tavallisimpia reittejä huipulle on Spiterstulenin (1 104 m) tai Juvasshyttan (1 841 m) kautta. Juvasshyttan kautta kulkeva reitti ylittää vaarallisen jäätikön ja sen ylittämiseen tarvitsee köysiä sekä oppaan.


title: Galdhøpiggen

text: Skandinavian korkeimpana vuorena Galdhøpiggenin prominenssi on myös Skandinavian suurin, kaikkiaan 2 372 metriä.


title: Cybertron

text: Cybertron on fiktiivinen Autobottien ja Decepticonien kotiplaneetta "Transformers"-universumissa. Cybertronin pääkaupunki on Iacon Hub City, joka palvelee myös Autobottien päämajana, kun Decepticonien kotipaikka on Kaon.


title: Cybertron

text: Cybetron-planeettaa kiertävät kaksi kuutukikohtaa, Kuuasema 1 () ja Kuuasema 2 (), mainitaan vasta ensimmäisen kerran elokuvassa "" (1986). Elokuvassa molemmat kuuasemat tuhoutuvat, kun planeetansyöjä Unicron syö ne. Kuut esiintyvät myös "issa".


title: Cybertron

text: Alkuperäisen "Transformers"-animaatiosarjan mukaan Cybertron oli vielä 12 miljoonaa vuotta sitten tekno-orgaanisen rodun, Quintessonien, tehdas robottien rakentamiseen. He käyttivät näitä joko työvoimana tai viihdyttääkseen itseään. Mutta sitten robotit nousivat kapinaan ja alkoi Ensimmäisen Cybertronin sota, jossa Quintessonit saatiin ajettua pois Cybertronilta. Mutta pian cybertronilaiset jakautuivat kahteen ryhmittymään: rauhaa rakastaviin Autobotteihin sekä sotaa lietsoviin Decepticoneihin. Alkoi Toinen Cybertronin sota, jonka Autobotit voittivat keksittyään muuntautumisen.


title: Cybertron

text: Sodan jälkeen alkoi Kultakausi () ja silloin Cybertron kukoisti enemmän kuin koskaan. Mutta 9 miljoonaa vuotta sitten Decepticonit olivat myös oppineet muuntautumaan ja heidän johtakseen nousi Megatron, joka aloitti Kolmannen Cybertronin sodan. Yksi vanhimmista transformreista, Alpha Trion, rakensi Megatronin haavoittamasta nuoresta robotista, Orion Paxista, Autobottien uuden johtajan nimeltä Optimus Prime.


title: Cybertron

text: "issa" Primuksen, transformerien luojan kipinä on Cybertronin ytimessä, mutta "issa" Cybertron muuntautuu paljastaen aikoja sitten kuolleeksi luullun Primuksen.


title: Cybertron

text: Michael Bayn ohjaamassa "Transformers"-elokuvasarjassa Cybertron oli tullut eläväksi ja kukoistavaksi imperiumiksi Allsparkin ansiosta. Mutta Optimuksen johtamien Autobottien ja Megatronin johtamien Decepticonien ajauduttua sotaan ja Allsparkin kadottua, planeetta muuttui autiomaaksi. Alun perin Cybertron olisi voitu palauttaa muinaiseen loistoonsa Allsparkin avulla. Mutta sodan lopettamiseksi Autobotit päättivätkin tuhota Allsparkin. Elokuvassa "" Sentinel Prime aikoi käyttää avaruussiltapilareitaan tuodakseen Cybertronin Maan kiertoradalle ja käyttää ihmisiä orjatyövoimana sen korjaamiseksi. Mutta ohjauspilarin tuhoutuessa, Cybertron oli yhä avaruussillan välissä ja sulkeutuessaan, silta imaisi Cybertronin sisäänsä, tuhoten sen lopullisesti. Elokuvassa "" Cybertron on melkein palasina kolmannen elokuvan aiheuttamien vahinkojen takia mutta Transformereiden Jumalattarena itseään pitävä julma ja kylmäkiskoinen luoja, Quintessa on pitänyt suurilla ankkureilla Cybertronin suurimmat osat kiinni planeettaan, tosin jättäen pitkät välit osien ja Cybertronin välillä. Optimus Primen saavuttua Cybertronille, Quintessa onnistui hänet aivopesemään Nemesis Primeksi ja käskemään häntä hakemaan Maapallolta hänen sauvansa jonka hänen entiset soturinsa, Iaconin Ritarit varastivat sen häneltä vuosia sitten ja ovat luovuttaneet sen Merlinille pitämään siitä huolta kuolemaansa saakka. Sauvan avulla Quintessa pystyisi imemään Maapallon sisällä uinuvan Unicronin elinvoiman ja sillä käyttäen onnistuisi uudelleenrakentamaan Cybertronin taas kuntoon. Cybertronin saavuttua Maan ilmakehään kolmannen elokuvan tapaan, tosin Cybertronin osat iskeytyivät maan maastoon, lähes yhdistäen planeetat yhteen, Quintessa alkoi sauvan (jonka Megatron vei Optimukselta joka palautui entiselleen) avulla imemään Unicron elinvoimaa korjatakseen Cybertronin kärsimät vahingot. Quintessan melkein onnistuessaan, Optimus ja Bumblebee saavat hänet vetäytymään pois Cybertronin kammiolta teleporttaamaan itsensä maan kamaralle ja siellä esittämään ihmisnaista (heidän luullen tappaneensa tämän). Tämän jälkeen Cybertron on sidoksissa maahan mutta Autobotit ja Ihmiset lupasivat toisilleen toimia yhdessä molempien maailmojen hyväksi.


title: Albéric Magnard

text: Lucien Denis Gabriel Albéric Magnard (9. kesäkuuta 1865 – 3. syyskuuta 1914) oli ranskalainen säveltäjä.


title: Albéric Magnard

text: Magnardin isä oli kirjailija ja lehtimies François Magnard. Suoritettuaan asepalveluksensa ja päätettyään lakiopintonsa Albéric lähti Pariisin konservatorioon, jossa häntä opettivat Théodore Dubois, Jules Massenet ja Vincent d'Indy. Magnard omisti juuri d'Indylle ensimmäisen sinfoniansa.


title: Albéric Magnard

text: Magnard meni vuonna 1896 naimisiin Julie Cretonin kanssa. Hän oli samoihin aikoihin jo viimeistelemässä kolmatta sinfoniaansa. Säveltäjä alkoi kuitenkin kärsiä kuulo-ongelmista.


title: Albéric Magnard

text: Magnardin uskotaan kuolleen ensimmäisessä maailmansodassa sattuneessa tulituksessa, vaikka hänen ruumistaan ei koskaan löydetty. Joka tapauksessa hänen julkaisemattomia teoksiaan, kuten ooppera "Yolande" sekä uudempi laulusarja tuhoutuivat.


title: Albéric Magnard

text: Magnard tunnetaan sinfonioidensa ohella muun muassa oopperoistaan ja kamarimusiikistaan.


title: Alfonso Thiele

text: Alfonso Thiele (5. huhtikuuta 1922 – n. 1986) oli kilpa-autoilija, jolla oli sekä Italian että Yhdysvaltain kansalaisuus, vaikkakin hän vietti suurimman osan elämästään Italiassa.


title: Alfonso Thiele

text: Thiele osallistui yhteen Formula 1 -sarjaan maailmanmestaruusosakilpailuun, joka oli Italian Grand Prix 1960. Thiele kuitenkin keskeytti kilpailun vaihdelaatikko-ongelmien seurauksena, eikä näin saanut kerättyä F1-urallaan yhtään MM-pistettä.


title: Alfonso Thiele

text: Joissain lähteissä syntymävuotena esiintyy 1920 eikä hänen kuolinpäivästään ole varmaa tietoa.


title: Thaimaan jalkapallomaajoukkue

text: Thaimaan jalkapallomaajoukkue on Thaimaan jalkapalloliiton hallinnoima Thaimaata kansainvälisissä otteluissa edustava joukkue. Thaimaa ei ole koskaan päässyt maailmanmestaruuskilpailuihin, mutta Aasian-mestaruuskilpailuihin se on osallistunut viidesti. Parhaan sijoituksen joukkue saavutti vuonna 1972, jolloin se selviytyi turnauksessa kolmanneksi.


title: Tony Shelly

text: Tonny Shelly (s. 2. helmikuuta 1937 - k. 4. lokakuuta 1998) oli uusiseelantilainen Formula 1 -kuljettaja. Hän osallistui kolmeen Grand Prix -kilpailuun, mutta starttasi niistä vain yhteen. Shelly ei onnistunut keräämään F1-urallaan yhtään MM-pistettä.


title: Keuhkopussitulehdus

text: Keuhkopussitulehdus eli pleuriitti on keuhkoja ympäröivän keuhkopussin tulehdustila.


title: Keuhkopussitulehdus

text: Keuhkopussitulehduksen oireita ovat kuume, yskä, painon putoaminen, ruokahaluttomuus, kipu ja hengitykseen liittyvät ongelmat.


title: Keuhkopussitulehdus

text: Keuhkopussitulehdus voi johtua erinäisistä syistä, kuten akuutista virusinfektiosta, keuhkokuumeesta, tuberkuloosista tai haimatulehduksesta. Joskus aiheuttaja jää tuntemattomaksi.


title: Keuhkopussitulehdus

text: Diagnoosi tehdään yleensä potilaan oireiden perusteella, mutta myös verikoe saattaa osoittaa tulehtuneisuuden.


title: Keuhkopussitulehdus

text: Hoito riippuu paljolti keuhkopussitulehduksen aiheuttajasta. Jos taustalla on bakteerin aiheuttama keuhkokuume, voidaan määrätä antibiootteja. Useimmiten tuntemattoman aiheuttajan laukaisemat keuhkopussitulehdukset paranevat itsestään ajan kanssa.


title: Thomas Say

text: Thomas Say (27. kesäkuuta 1787 Philadelphia – 10. lokakuuta 1834 New Harmony) oli yhdysvaltalainen luonnontieteilijä, entomologi sekä nilviäis- ja äyriäistutkija. Say oli taksonomi ja hänen sanotaan olleen kuvailevan entomologian perustajia Yhdysvalloissa. Hän oli Entomological Society of America (ESA) -seuran perustajia. ESA ylläpitää useita Sayn mukaan nimettyjä julkaisusarjoja ja palkintoja.


title: Thomas Say

text: Thomas Say syntyi philadelphialaiseen kveekariperheeseen. Hänen isänsä oli apteekkari, joka toivoi pojastaan työnsä jatkajaa, ja Say työskentelikin apteekissa vuoteen 1812 saakka. Say oli sukua John ja William Bartramille, philadelphialaisille luonnontutkijoille, joiden luona hän usein poikana vieraili perhos- ja pistiäisnäytteitä esittelemässä.


title: Thomas Say

text: Sayn mielenkiinto kohdistui yhä enemmän luontoon, ja hänestä tuli itseoppinut luonnontutkija. 1812 hänestä tuli Academy of Natural Sciences of Philadelphia -seuran (ANSP) perustajajäsen. 1816 hän tutustui ranskalaiseen luonnontieteilijään Charles Alexandre Lesueuriin (1778–1846), josta myöhemmin tuli em. seuran jäsen ja kuraattori vuosiksi 1816–1824. Say toimi Pennsylvanian yliopiston luonnonhistorian professorina 1822-1828.


title: Thomas Say

text: ANSP-seurassa Say aloitti työnsä suurteoksensa "American Entomology" parissa. Hän alkoi tehdä perinteeksi muodostuvia hyönteisten keruuretkiä eri puolille Yhdysvaltoja. Retket eivät olleet vailla vaaroja: intiaanien hyökkäilyt, erämaiden pedot ja vastukset sekä matkustamisen epämukavuudet olivat arkipäivää.


title: Thomas Say

text: 1818 Say seurasi ystäviään William Maclurea (1763–1840), ANSP:n puheenjohtajaa, ja Gerhard Troostia, Amerikan geologian isäksi kutsuttua geologia, sekä muita seuran jäseniä geologiselle tutkimusretkelle Georgian ja Floridan edustan espanjalaisten siirtolaisten asuttamille saarille.


title: Thomas Say

text: 1819–1820 hän oli eläintieteilijänä mukana majuri Stephen Harriman Longin johtamalla retkellä Kalliovuorille ja Missourin sivujoille. Retken virallisina tuloksina olivat tieteelle ensimmäiset kuvailut muun muassa kojootista ja kissaketusta sekä useista lintulajeista.


title: Thomas Say

text: 1823 Say oli eläintieteilijäryhmän johtajana mukana Longin retkellä Mississippin latvoille.


title: Thomas Say

text: Thomas Say matkusti Indianaan "New Harmony Settlement" yhteisöön (1826–1834), joka oli Robert Owenin utopistinen yhteiskunnallinen kokeilu. Matkustajien joukossa oli myös Lucy Way Sistare, jonka kanssa Say meni salaa naimisiin lähellä New Harmonya 4. tammikuuta 1827. Lucy oli taiteilija ja eliölajien kuvittaja, josta myöhemmin tuli ANSP:n ensimmäinen naisjäsen. New Harmonyssa Say liittyi Macluren, Lesueurin, Troostin ja Francis Neefin seuraan. Myöhemmin hän tutustui myös luonnontieteilijä Constantine Samuel Rafinesque-Schmaltziin (1783–1840).


title: Thomas Say

text: New Harmonyssa Thomas Say teki erittäin suuren työn kuvaillessaan hyönteisiä ja nilviäisiä, mikä johti kahteen merkittävään teokseen:New Harmonyssa Say, ja myös Lesueur, kokivat suuria vaikeuksia. Say oli luonteeltaan vaatimaton ja säästäväinen, ja eli kuin erakko, vältellen huvituksia ja piiskaten itseään tutkimuksiinsa. Hän toimi luonnonhistorian opettajana. Thomas Say kuoli New Harmonyssa lavantautiin.


title: Thomas Say

text: Say kuvaili tieteelle yli 1 000 uutta pistiäislajia ja yli 400 muuta hyönteislajia. Kukaan ennen häntä ei ollut kuvaillut yhtä suurta lajimäärää. Linnuista hän kuvaili muun muassa tundrakurppelon, amerikansepelkyyhkyn, pikkutiklin, turkoosikardinaalin ja viherkerttulin.


title: Thomas Say

text: Muut eläintieteilijät kunnioittivat Sayn muistoa nimeten eläinlajeja hänen mukaansa, kuten ruskofiivin ("Sayornis saya") (Bonaparte, 1825) sekä äyriäislajit "Dyspanopeus sayi" (S.I. Smith, 1869) ja "Lanceola sayana" Bovallius, 1885.


title: Ihmiskunnan loppulaukka

text: Ihmiskunnan loppulaukka on kirjailija Arto Paasilinnan teos, joka ilmestyi vuonna 2000. Kirja kertoo humoristisesti ihmiskunnan viimeisistä vuosista ennen sukupuuttoa.


title: Ihmiskunnan loppulaukka

text: On vuosi 2005 ja tilastot puhuvat karua kieltä ihmiskunnan alasajosta. Syntyvyys on hiipunut, sitten romahtanut ja lopulta tyssännyt koko maailmassa. Lemmenleikit maistuvat kuten ennenkin mutta lapsia ei synny.


title: Ihmiskunnan loppulaukka

text: Hevosmiehet tekevät toki parhaansa. Puhuvien suomenhevosten legendaarinen kouluttaja, entinen eläinlääkäri Tarmo Saamakorpi näyttää mistä väry käy: hän lähtee siitostoimeen hevosmiehen tyylillä. Vanha uskollinen Haaveri-Aaroni ratsunaan hän karauttaa Orimattilan tilaltaan naisiin mutta tällä kertaa jaloin, epäitsekkäin aikein. Ihmissuvun on jatkuttava, ja vanhan konitohtorin värkeissä on vielä varaa.


title: Ihmiskunnan loppulaukka

text:
Mutta ei sota yhtä miestä kaipaa, eikä ikämieheksi jo ehtinyt Saamakorpikaan ihmeitä voi tehdä. Perillinen kuitenkin syntyy, Toivo Armas, potra poika ja syntyessään maailmansensaatio. Poika varttuu Orimattilassa isä-Tarmon hevostilalla kätilöäitinsä Tainan hellässä hoidossa. Hevoset, maineikkaan Eri-Aaronin suomea taitavat jälkeläiset ovat pojan parhaita ystäviä.
Miten maailma asettuu, kun se vähin erin hiljenee? Miten asiansa ja elämänsä ratkaisee ihmiskunnan nuorin mies? Työsarkaa on lujasti, niin miehellä kuin pollellakin. Toivo Armas ja Humu-Aaroni ovat tiukan haasteen edessä.


title: Brian Shawe Taylor

text: Brian Shawe Taylor (s. 28. tammikuuta 1915 – k. 1. toukokuuta 1999) oli brittiläinen kilpa-autoilija, joka osallistui muun muassa Formula 1 -sarjaan. Hän osallistui vain kolmeen Grand Prix -kilpailuun, joista kahdessa hän osallistui itse kilpailun lähtöön. Hän ei kuitenkaan onnistunut keräämään yhtään MM-pistettä F1-urallaan.


title: Endokardiitti

text: Endokardiitti on sydämen sisäkalvon tulehdus.


title: Endokardiitti

text: Endokardiitti on bakteerisairaus, ja se ilmenee monesti jonkin kirurgisen toimenpiteen komplikaationa. Erityisen alttiita tulehdukselle ovat suonensisäisten huumeiden käyttäjät ja valmiiksi sydänvikaiset henkilöt.


title: Endokardiitti

text: Endokardiitin oireita ovat kuume, painon putoaminen ja hikoilu öisin. Oireet riippuvat myös siitä, minkälainen bakteeri tulehduksen on aiheuttanut: stafylokokkiendokardiittiin liittyvä kuumeilu saattaa muistuttaa jopa verenmyrkytyksen oireita. Verenkiertoon levinneet bakteerit voivat aiheuttaa oireita muuallakin elimistössä, esimerkiksi nivelissä, keskushermostossa ja iholla.


title: Endokardiitti

text: Endokardiitti voi hoitamattomana johtaa kuolemaan. Tyypillisesti potilas saa viikkojen ajan suonensisäisiä antibiootteja sairaalassa.


title: Endokardiitti

text: Suomessa tehdyssä tutkimuksessa vuosina 1980-2004 tartuttavaan endokardiittiin sairastuneiden potilaiden keski-ikä nousi 47 vuodesta 55 vuoteen. Jos huumeiden käyttäjiä ei otettu huomioon, keski-ikä nousi 62 vuoteen. Suusta peräisin olevien "Viridans"-ryhmän streptokokkien osuus laski, ja "Staphylococcus aureuksesta" tuli yleisin aiheuttajabakteeri. Tämä muutos selittyi huumeiden käyttöön liittyvien tapausten lisääntymisellä, koska ne olivat lähes poikkeuksetta "Staphylococcus aureuksen" aiheuttamia.


title: Sydäntulehdus

text: Sydäntulehdus eli kardiitti voi viitata:


title: Orfeus ja Eurydike

text: Orfeus ja Eurydike (Wq. 30, , ) on Christoph Willibald Gluckin Raniero da Calzabigin librettoon säveltämä ooppera, jota pidetään ensimmäisenä Gluckin niin sanotuista reformioopperoista, joiden avulla säveltäjä uudisti "opera serian" sävel- ja muotokieltä. Teos sai ensi-iltansa Wienin Burgtheaterissa 5. lokakuuta 1762. Oopperan libretisti Calzabigi halusi ottaa italialaiseen oopperaan vaikutteita ranskalaisesta oopperasta.


title: Orfeus ja Eurydike

text: Oopperan ensi-ilta oli suuri menestys, ja Gluck päätti myöhemmin yrittää uudistaa myös ranskalaista "tragédie en musique" -oopperaa. Hän sovitti "Orfeus ja Eurydiken" uudelleen ranskaksi, ja se esitettiin Pariisissa. Alkuperäisen Orfeuksen roolin oli esittänyt kastraatti, mutta ranskankielisessä versiossa roolin lauloi kontratenori. Pariisin versioon Gluck lisäsi loppuun balettikohtauksen.


title: Orfeus ja Eurydike

text: Ranskalainen Hector Berlioz teki oopperasta vuonna 1859 vielä kolmannen version, jossa hän pyrki yhdistelemään ranskan- ja italiankielisiä versioita ja jossa Orfeon roolista tehtiin housurooli.


title: Jamesinlahti

text: Jamesinlahti (, ) on 443 kilometriä pitkä ja 217 kilometriä leveä merenlahti Hudsoninlahden eteläosassa Kanadassa. Lahti on pääsääntöisesti alle 60 metriä syvä. Vaikka lahti rajoittuu idässä Ontarion ja lännessä Québecin ja provinssiin, lahti kuuluu saarineen muun Hudsoninlahden tavoin Nunavutin territorioon. Lahden suurin saari on 3 002 (3 001) neliökilometrin laajuinen Akimiski Island.


title: Jamesinlahti

text: Jamesinlahteen laskee useita suuria jokia kuten La Grande, Eastmain, Rupert, Broadback, Nottaway, Harricana, Moose, Albany, Attawapiskat ja Ekwanden, josta syystä lahden veden suolapitoisuus on Hudsoninlahden pääallasta alhaisempi. Lahteen virtaavat joet ovat suosittuja virkistyskohteita ja valuma-alueelle on rakennettu useita suuria vesivoimalaitoksia. Lahden rannoilla sijaitsee useita kyliä tai kauppapaikkoja, kuten Fort-George, Nouveau-Comptoir, Eastmain, Fort-Rupert, Lake River, Attawapiskat, Fort Albany, Moose Factory ja Moosonee, joka on samalla Ontario Northland Railwayn pohjoinen pääteasema.


title: Jamesinlahti

text: Jamesinlahden löysi ensimmäisenä eurooppalaisena Henry Hudson, jonka johtama Hudsoninlahden retkikunta purjehti lahdelle vuonna 1610. Lahti on nimetty sitä vuonna 1631 tarkemmin tutkineen englantilaisen kapteenin ja tutkimusmatkailijan Thomas Jamesin mukaan.


title: Jamesinlahti

text: Jamesinlahti on merkittävässä roolissa Kanadan historiassa. Hudson's Bay Company kävi laajamittaista turkiskauppaa lahden ympäristössä, ja brittiläinen asutus levittäytyi Kanadaan osittain Jamesinlahden kautta. Ensimmäisen turkiskaupan sataman, Rupert Housen, lahdelle perustivat Pierre-Esprit Radisson ja Médard Chouart, Sieur des Groseilliers. Tämän seurauksena kuningas Kaarle II myönsi Hudson's Bay Companylle yksinoikeuden turkiskauppaan Hudsoninlahden sekä Jamesinlahden valuma-alueilla.


title: Jamesinlahti

text: Merkittävässä määrin turkiskauppa ja -ansastus jatkuivat alueella aina 1940-luvun lopulle saakka, mutta Jamesinlahti oli menettänyt merkitystään turkispyynnin alueena jo Rupert Housen perustamisesta lähtien. Jamesinlahden satamien kautta kuitenkin kulkivat muun muassa ne britit, jotka perustivat Winnipegin kaupungin ja asuttivat Kanadan keskiosia aina Kalliovuorille saakka.


title: Jamesinlahti

text: Jamesinlahden itärannat Québecissä muodostavat Kanadan kilven länsireunan. Maastonmuodot ovat pääasiassa kivikkoisia sekä taigametsien peittämiä kukkuloita. Länsirannan tunnusomaisia piirteitä ovat laajat tundra-alangon, jotka ovat Hudsoninlahden alangon jatke, ja jonka maaperä on pääasiassa muskegia. Suuri osa länsirannan alankoalueista kuuluu Polar Bear Provincial Parkiin.


title: Jamesinlahti

text: Sadat joet laskevat vetensä Jamesinlahteen. Alueen maanmuodostus antaa joille samankaltaiset piirteet: lähellä lahtea alankomailla joet ovat leveitä ja matalia, kun taas Kanadan kilven ylängöillä joet ovat kapeita ja vuolaita.


title: Jamesinlahti

text: Hannah Bay on Jamesinlahden eteläisin osa sekä Kesagami- ja Harricana River -jokien laskupaikka. Hannah Bayn pinta-alasta noin 238  neliökilometriä on suojeltu muuttolintujen pesimäpaikkoja suojaavalla asetuksella (Migratory Birds Convention Act of Canada). Suojelualue, Hanna Bay Bird Sanctuary, on myös kansainvälisesti merkittävä kosteikkoalue.


title: TuxPhone

text: TuxPhone on vapaan lähdekoodin matkapuhelin, joka on tällä hetkellä prototyyppivaiheessa. Projektin tarkoitus on kehittää sellainen matkapuhelin, jonka kuka tahansa juottolaitteet omaava pystyisi valmistamaan. Puhelin on Linux-pohjainen. Avoimen lähdekoodin yhteisö tukee sitä ohjelmistolla, soittoäänillä ja taustakuvilla. Sitä kehittää TagSense-yhtiö.


title: Selma Lundahl

text: Selma Emilia Lundahl (o.s. Heerman, 16. huhtikuuta 1853 Pori – 30. lokakuuta 1934 Tampere) oli suomalainen näyttelijä, jota pidetään yhtenä suomenkielisen ammattiteatterin uranuurtajista. Hän oli vuonna 1872 aloittaneen Suomalaisen Teatterin (nyk. Kansallisteatteri) ensimmäisiä näyttelijöitä ja myös ensimmäinen suomenkielisten naispääosien esittäjä. Sairauden vuoksi Lundahlin näyttämöura jäi vain 12 vuoden pituiseksi, jonka jälkeen hän vaipui unohduksiin vuosikymmenten ajaksi.


title: Selma Lundahl

text: Lundahlin isä oli Karjalohjalla syntynyt kelloseppä Henrik Johan Heerman (1820–1891) ja äiti porilainen Anna Ulrika Grönlund (1820–1887). Hän opiskeli Porin ruotsalaisessa tyttökoulussa esiintyen samalla harrastajateattereissa, ja oli myöhemmin mukana ruotsalaisen August Westermarkin johtamassa Unga Finska Teater -seurueessa. Westermarkin ryhmän lopetettua toimintansa Lundahl palasi kotikaupunkiinsa, kunnes Kaarlo Bergbom pyysi häntä keväällä 1872 liittymään vastaperustamaansa Suomalaiseen Teatteriin.


title: Selma Lundahl

text: Lundahl oli mukana suomenkielisen ammattiteatterin kaikkien aikojen ensimmäisessä esityksessä, jonka Suomalainen Teatteri antoi Porissa Hotelli Otavan tiloissa 13. lokakuuta 1872. Hän oli ruotsalaisen Charlotte Raa-Winterhjelmin ohella ensimmäinen teatterin naispääroolien esittäjä. Lundahl oli näyttämöllä myös maaliskuussa 1873, kun Suomalainen Teatteri esiintyi ensimmäistä kertaa Helsingissä. Tuolloin hänet nähtiin Aleksis Kiven "Margaretan" naispääosassa. Nuoresta iästään huolimatta Lundahl sai alusta lähtien päärooleja, kuten Maria Tudorin osan Victor Hugon samannimisessä näytelmässä, kuningatar Elisabet I:n roolin Friedrich Schillerin näytelmässä "Maria Stuart" ja Madame de Pompadourin osan Albert Emil Brachvogelin näytelmässä "Narcisse Rameau". Hän paneutui tarkasti rooleihinsa ja sai myös paljon kiitosta työstään. Lundahl oli yhdessä Aurora Toikan kanssa Suomalaisen Teatterin alkuvuosien käytetyimpiä naisnäyttelijöitä. Hänen kehuttiin olevan ”sulokasliikkeinen ja viehättävä”, mutta Lundahl kohtasi myös kritiikkiä, jonka mukaan hän vetosi enemmän kauneudellaan kuin taidoillaan. Myös Lundahlin nuorempi sisar Cecilia oli jonkin aikaa kiinnitettynä Suomalaiseen Teatteriin, mutta jätti näyttämöt nopeasti avioiduttuaan.


title: Selma Lundahl

text: Vuonna 1874 hän solmi Turussa avioliiton Suomalaisen Teatterin näyttelijän Arthur Lundahlin kanssa. Pariskunnalle syntyi viisi lasta, joista tunnettu on everstiluutnatti Lars W. Lundahl. Arthur Lundahl kuoli heinäkuussa 1879, jonka jälkeen Selman oli vaikeaa pärjätä neljän pienen lapsen kanssa. Lapsista ensimmäinen oli kuollut jo alle vuoden ikäisenä ja nuorin syntyi vasta Arthurin kuoleman jälkeen. Lundahlin roolit vähenivät ja alkuvuosien raskailla teatterikiertueilla syntyneet terveysongelmat veivät hänet jopa sairaalaan. Lopulta Lundahl joutui lopettamaan uransa lavantaudin aiheuttaman muistisairauden vuoksi jo vuonna 1884. Näyttelijänuransa päätyttyä Lundahl haki lohtua erilaisista uskonlahkoista, ja avasi syksyllä 1885 parturi-kampaamon Viipuriin, jossa hän tutustui varhaisessa naisasialiikkeessä vaikuttaneeseen kirjailijaan Hanna Ongeliniin. He joutuivat ilkeämielisten puheiden kohteeksi, ja tekivät elokuussa 1886 painokanteen "Wiborgsbladetissa" julkaistusta pakinasta, jossa kirjoitettiin ”erään taiteilijaparin vaiheista ja seikkailuista”. Raastuvanoikeus tuomitsi lehden päätoimittajan sakkoihin, mutta naiset muuttivat kaupungista vielä samana syksynä.


title: Selma Lundahl

text: Viipurin jälkeen Lundahl asettui Lempäälään, jonne myös Ongelin muutti hänen luokseen jatkamaan kirjailijantyötään. Köyhyydessä elänyt Lundahl avioitui norjalaisen liikemiehen Isak Bergströmin kanssa vuonna 1899 ja muutti Norjaan, josta hän jälleen leskeksi jäätyään palasi Lempäälään Lundahl oli jo lähes unohdettu, kunnes toimittajat Kaarlo Aatra ja Fanny Davidsson nostivat hänet 1920-luvulla julkisuuteen yhtenä suomalaisen näyttämötaiteen pioneereista ja viimeisenä Kaarlo Bergbomin aikalaisena. Viimeiset elinvuotensa Lundahl vietti Pyynikillä toimineessa ruotsinkielisessä mummokodissa ja Koukkuniemen kunnalliskodissa, jossa hän kuoli 81-vuotiaana lokakuussa 1934. Lundahl haudattiin Kalevankankaan hautausmaalle, jossa siunauksen toimitti tuomiorovasti K. H. Seppälä.


title: Arkhimedeen kappale

text: Arkhimedeen kappaleet ovat sellaisia puolisäännöllisiä kappaleita, jotka koostuvat kahden tai useammanlaisesta säännöllisestä monikulmiosta. Arkhimedeen kappaleiden kärjet ovat aina keskenään samanlaisia ja särmät yhtä pitkiä. Arkhimedeen kappaleita on kolmiulotteisessa avaruudessa yhteensä 13.


title: Arkhimedeen kappale

text: Arkhimedeen kappaleiden duaalikappaleita sanotaan Catalanin kappaleiksi.


title: Aach

text: Aach tarkoittaa seuraavia paikkakuntia:


title: Galvaaninen kenno

text: Galvaaninen kenno on kemiallinen systeemi, jossa kemiallista energiaa muuttuu sähköenergiaksi ilman välivaiheita siten, että tätä sähköenergiaa voidaan käyttää työn suorittamiseen. Galvaaninen kenno on siis jännitelähde, joka tuottaa sähkövirtaa elektrodien pinnalla tapahtuvien hapetus-pelkistysreaktioiden avulla. Tämä kenno on vastakohta elektrolyysikennolle, jossa hapetus-pelkistysreaktiot ovat puolestaan pakotettuja ja systeemissä on kytketty elektrodien välille ulkoinen jännitelähde.


title: Galvaaninen kenno

text: Viereisessä kuvassa on esitetty esimerkki galvaanisesta kennosta. Kennossa on sinkkisauva sinkkisulfaattiliuoksessa ja kuparisauva kuparisulfaattiliuoksessa, kyseessä on klassinen Daniellin kenno. Kennossa olevia kiinteitä metalleja kutsutaan elektrodeiksi. Elektrodit on kytketty toisiinsa sähkönjohtimella. Sitä elektrodia, jolla hapettuminen tapahtuu, kutsutaan anodiksi. Toisella elektrodilla tapahtuu pelkistyminen, ja elektrodi on nimeltään katodi. Kennon virtapiiri suljetaan suolasillalla tai huokoisella levyllä, jonka tehtävänä on estää liuosten mekaaninen sekoittuminen keskenään ja toisaalta sallia ionien pääsy läpi sähkövirran kulkemisen vuoksi. Ionien siirtyminen liuosten välillä on tärkeää sähkökemiallisen tasapainon ylläpitämiseksi eli toisin sanoen nettovarauksen säilymiseksi neutraalina.


title: Galvaaninen kenno

text: Galvaaninen kenno on nimetty keksijänsä Luigi Galvanin (1737–1798) mukaan. Vuonna 1791 hän toi sammakon jalan hermon kontaktiin sähköstaattisen laitteen kanssa, jolloin hän havaitsi sammakon jalan lihaksissa äkillisen kouristuksen. Myöhemmin Galvani havaitsi, että lihasten nykiminen voitiin saada aikaiseksi myös yksinkertaisemmin tuomalla hermopääte ja jalkaterä kontaktiin metallikaistaleen avulla. Galvani kuitenkin uskoi, että tämän kaltainen vaikutus voitiin tuottaa vain elävien kudosten avulla. Myöhemmin vuonna 1794 italialainen fyysikko Alessandro Volta (1745–1827) sai selville, että samantyyppinen sähköisyys voitiin tuottaa myös elottomien kappaleiden avulla. Vuonna 1800 hän rakensi kuuluisan “Voltan parinsa”, joka koostui monista perättäisistä hopea- ja sinkkilevyistä, jotka oli eroteltu suolaliuoksessa kyllästetyllä kankaan palalla. Galvanin ja erityisesti Voltan koetuloksien ansiosta sähkövirta nousi tärkeään asemaan.


title: Galvaaninen kenno

text: Galvaanisessa kennossa tapahtuu spontaani hapetus-pelkistysreaktio, jolloin syntyy sähkövirtaa. Tällöin systeemi tekee työtä. Galvaaninen kenno muodostuu kahdesta puolikennosta, jotka koostuvat yleensä kahdesta eri metallista A ja B. Puolikennossa on elektrodina kiinteää metallia ioniliuoksessaan. Puolikennoissa tapahtuvat erilliset hapetus-pelkistysreaktiot ovat


title: Galvaaninen kenno

text: Määritelmän mukaan anodi on elektrodi, jolla tapahtuu hapettuminen. Katodi on elektrodi, jolla tapahtuu pelkistyminen. Tässä metalli A on anodi ja metalli B on katodi. Yhdessä metallit noudattavat


title: Galvaaninen kenno

text: kokonaisreaktioyhtälöä:


title: Galvaaninen kenno

text: Galvaanisen kennon reaktio kulkee spontaanisti suuntaan, joka tuottaa positiivisen kennopotentiaalin. Näin ollen katodina toimii metalli, jolla on suurempi pelkistyspotentiaali. Reaktioyhtälöissä A on anodimetalli. Galvaanisessa kennossa katodimetalli hapettaa anodimetallin ja reaktio kulkee vain yhteen suuntaan.


title: Galvaaninen kenno

text: Puolikennoja yhdistää sähkönjohdin. Tällöin elektronit virtaavat johdinta pitkin anodilta katodille. Kennon puolien välille syntyy varausero, mikä pysäyttää reaktion toisen elektrolyyttiliuoksen ollessa negatiivisesti ja toisen positiivisesti varautunut. Kun puolet yhdistetään suolasillalla tai huokoisella levyllä, reaktio voi jälleen edetä. Suolasilta tai levy mahdollistaa liuosten välisen ionien vaihdon, joka purkaa varausepätasapainon. Yleensä suolasillassa anionit siirtyvät katodipuolelta anodipuolelle.


title: Galvaaninen kenno

text:
Kennot jakautuvat kahteen päätyyppiin: kemialliset kennot ja konsentraatiokennot. Kemiallisissa kennoissa elektrodi osallistuu aktiivisesti reaktioon. Tällöin katodielektrodilla muodostuu kiinteää metallia, kun katodimetallin elektrolyysiliuoksessa olevat kationit yhdistyvät vapaisiin elektroneihin. Katodilla tapahtuu näin ollen päällystyminen. Elektronit poistuvat anodilta, minkä seurauksena anodimetallia liukenee sitä ympäröivään elektrolyyttiliuokseen. Toisaalta kemiallinen kenno voi olla myös redox-kenno, jossa sekä hapettunut että pelkistynyt aine ovat liuoksessa, ja elektrodi ei aktiivisesti reagoi vaan toimiin ainoastaan passiivisena elektronien vastaanottajana tai luovuttajana. Konsentraatiokennoissa on eri vahvuisia elektrolyyttiliuoksia ja elektrodit ovat usein samaa materiaalia.
Erityinen galvaaninen kenno on Daniellin pari (kuva 2), jossa kupari hapettaa sinkkiä. Sinkki toimii siis anodina ja kupari katodina. Liuosten anionit ovat kyseisten metallien sulfaatteja. Sinkkielektrodi liukenee ja kupari päällystyy. Daniellin parissa tapahtuu kennoreaktio:


title: Galvaaninen kenno

text: Galvaaninen kenno eroaa elektrolyysikennosta muutamalla tavalla. Galvaanisen kennon hapetus-pelkistysreaktio on spontaani, toisin kuin elektrolyysikennossa, jossa se on pakotettu. Elektrolyysikennoon johdetaan siis virtaa ulkopuolelta, jotta reaktio tapahtuisi. Galvaanisen kennon negatiivinen napa on anodi ja positiivinen katodi. Galvaanisessa kennossa ei siis päde PANK-muistisääntö (positiivinen anodi, negatiivinen katodi), toisin kuin elektrolyysikennossa.


title: Galvaaninen kenno

text: Tiettyä sähkökemiallista kennoa voidaan kuvata lyhyesti kennokaavion avulla. Kaksi vierekkäistä pystyviivaa erottaa anodin ja katodin (puolikennot), kuvaten samalla systeemissä olevaa suolasiltaa. Kennokaaviossa anodi on aina kirjoitettuna vasemmalle puolelle ja kaikki muut komponentit seuraavat siinä järjestyksessä kuin ne ovat siirryttäessä anodista katodiin. Molempien puolikennojen yksittäiset faasit ovat eroteltu toisistaan yhdellä pystyviivalla. Esimerkiksi Daniellin parissa kenno voidaan merkitä seuraavalla tavalla


title: Galvaaninen kenno

text: Kaaviosta nähdään siis, että Zn (s) on anodi ja katodi eli Cu (s) ilmoitetaan viimeisenä. Kennokaavioon voidaan merkitä myös liuosten konsentraatiot.


title: Galvaaninen kenno

text: Galvaanisessa kennossa katodin hapetin vetää elektroneja sähköjohdinta pitkin anodin pelkistimeltä. Vetävää voimaa kutsutaan kennopotentiaaliksi tai sähkömotoriseksi voimaksi (SMV), jonka yksikkönä on voltti (V). Galvaanisessa kennossa kennopotentiaali on aina positiivinen.


title: Galvaaninen kenno

text: Galvaanisen kennon kennopotentiaalin riippuvuus konsentraatiosta ja lämpötilasta saadaan Nernstin yhtälön kautta:


title: Galvaaninen kenno

text: missä E on standardipotentiaali, R on kaasuvakio, T lämpötila ja Q on reaktio-osamäärä. Reaktio-osamäärä lasketaan tuotteiden ja lähtöaineiden aktiivisuuksien avulla. Esimerkiksi Daniellin kennossa tämä lasketaan:


title: Galvaaninen kenno

text: eli


title: Galvaaninen kenno

text: Koska kennopotentiaali mitataan elektrodien välillä, on yksittäisen elektrodin absoluuttisen kennopotentiaalin määrittäminen ongelmallista. Tästä syystä standardivetyelektrodin (SHE) potentiaali standarditilassa on määritelty nollakohdaksi, johon muita elektrodeja voi verrata. Vertailuelektrodina käytetään myös mm. hopea-hopeakloridielektrodia tai kalomelielektrodia.


title: Galvaaninen kenno

text: Standardipotentaali on kennon potentiaali, kun kaikki aktiivisuudet ovat 1. Tällöin Nernstin yhtälön logaritmitermi on nolla. Standardipotentaali lasketaan puolireaktioiden taulukoitujen E-arvojen avulla, jotka ovat mitattu vertailuelektrodia vasten. Tasapainossa kennon potentiaali on nolla, joten Nernstin yhtälöstä saadaan tasapainovakio K.


title: Galvaaninen kenno

text: Galvaanisen kennon maksimityö, joka on vakiolämpötilassa ja paineessa sama kuin Gibbsin energian muutos voidaan esittää muodossa:


title: Galvaaninen kenno

text: missä q on varaus, n on ainemäärä, F on Faradayn vakio ja Emax on maksimi kennopotentiaali.


title: Galvaaninen kenno

text: Kaikissa kennoissa ilmenee luonnostaan ylipotentiaalia, jolla tarkoitetaan virrallisen sähkökemiallisen kennon napojen välillä mitatun potentiaalieron ja saman virrattomassa tilassa olevan kennopotentiaalin välistä erotusta. Ylipotentiaali voi aiheutua


title: Galvaaninen kenno

text:
Galvaanisen kennon tärkeitä sovelluksia ovat myös primaariset paristot (ei uudelleen ladattavia) sekä sekundaariset paristot eli akut (uudelleen ladattavat). Sähköenergian tuottamiseen voidaan käyttää polttokennoja, joissa reaktiotuotteita syötetään jatkuvasti systeemiin. Fotogalvaanisissa kennoissa säteily saa aikaan kemiallisen prosessin, joka saa aikaan sähkövirran.
Galvaanisen kennon potentiaaliin perustuvan sähkömotorisen voiman mittauksen sovelluksia ovat mm. pH:n mittaukset, aktiivisuuskertoimien määritys, liukoisuustulot, potentiometrinen titraus.
Galvaaninen korroosio on sähkökemiallinen prosessi, jossa toinen metalli syövyttää toisen, kun molemmat metallit ovat sähköisessä kontaktissa samassa elektrolyyttiliuoksessa.


title: Anan

text: Anan voi tarkoittaa seuraavia paikkakuntia:


title: Krooninen lymfaattinen leukemia

text: Krooninen lymfaattinen leukemia eli KLL on yksi leukemian neljästä päätyypistä.


title: Krooninen lymfaattinen leukemia

text: Kroonisessa lymfaattisessa leukemiassa lymfosyyttejä syntyy liikaa. Tämä johtaa "lymfosytoosiin". Sairastuneista suurin osa on yli 50-vuotiaita, ja miespotilaita on enemmän kuin naisia. Kaikista leukemioista kroonisia lymfaattisia on noin 25–30 %.


title: Krooninen lymfaattinen leukemia

text: Krooninen lymfaattinen leukemia on länsimaissa yleisin aikuisiän leukemiasairaus. Suomessa sitä todetaan vuosittain noin 120 tapausta.


title: Krooninen lymfaattinen leukemia

text: KLL:n riskitekijöitä tai etiologiaa ei juuri tunneta. Perintötekijöillä on ilmeisesti jotain merkitystä. On myös havaittu, että sairaus on yleisehkö europideilla ja negrideillä mutta hyvin harvinainen esimerkiksi Aasian maissa.


title: Krooninen lymfaattinen leukemia

text: Perintötekijöiden merkitystä sairauden synnyssä puoltaa muun muassa se, että tietyissä suvuissa sairautta todetaan useammilla henkilöillä. Saman suvun sisällä sairaus puhkeaa yleensä seuraavassa sukupolvessa entistä varhaisemmalla iällä.


title: Krooninen lymfaattinen leukemia

text: Krooninen lymfaattinen leukemia puhkeaa ja etenee hyvin hitaasti. Onkin arvioitu, että peräti 70 % diagnooseista tehdään sattumalta. Varhaisvaiheessa saattaa esiintyä suurentuneita imusolmukkeita ja splenomegaliaa. Oireet muuttuvat vakavammiksi sairauden edetessä pidemmälle. Monilla potilailla on havaittu lieväasteista aneemisuutta.


title: Krooninen lymfaattinen leukemia

text: Parantavaa hoitoa ei tunneta, mutta sairaus ei etene äkillisesti, ja tavallisesti potilas elää diagnoosin saamisesta vielä vuosia.


title: Kenny Anthony

text: Kenny Davis Anthony (s. 8. tammikuuta 1951) oli Saint Lucian pääministeri vuosina 1997 – 2006 ja 2011-2016. Anthony on valmistunut Länsi-Intian ja Birminghamin yliopistoista. Hän on Saint Lucia Labour Partyn jäsen ja kuuluu anglikaanikirkkoon.


title: Kenny Anthony

text: Kenny Anthonysta tuli pääministeri 24. toukokuuta 1997, jolloin SLP voitti parlamentin vaalit. Hänen edeltäjänsä oli Vaughan Lewis ja seuraaja John Compton.


title: The Ecleftic: 2 Sides II a Book

text: The Ecleftic: 2 Sides II a Book tai lyhyemmin The Ecleftic on Wyclef Jeanin toinen sooloalbumi.


title: Sari Puumalainen

text: Sari Puumalainen (s. 3. helmikuuta 1971) on suomalainen näyttelijä. Hän valmistui teatteritaiteen maisteriksi vuonna 1995 ja hänet kiinnitettiin samana vuonna Kansallisteatteriin. Teatterin lisäksi hän on näytellyt elokuvissa ja televisiosarjoissa.


title: Sari Puumalainen

text: Puumalaisen elokuvaosia on muun muassa Helmi Elisa Lauri Törhösen elokuvassa "Hylätyt talot, autiot pihat". Television puolella hänet muistetaan erityisesti sarjoista "Kotikatu", "Parhaat vuodet", "Tukka auki" ja "Vastaparit".


title: Sari Puumalainen

text: Puumalainen on naimisissa näyttelijä Risto Kaskilahden kanssa. Heillä on kaksi tytärtä. Tyttäristä Saara on esiintynyt äitinsä kanssa elokuvissa "Uuno Turhapuro – This Is My Life" ja "Raja 1918".


title: Akuutti lymfaattinen leukemia

text: Akuutti lymfaattinen t. lymfoblastinen leukemia eli ALL on yksi leukemian neljästä keskeisimmästä sairausmuodosta.


title: Akuutti lymfaattinen leukemia

text: Akuutti lymfaattinen leukemia puhkeaa äkisti ja etenee nopeasti. Sairaus koskettaa etupäässä pieniä lapsia. Kyseessä on yksi lasten yleisimmistä syöpätaudeista, ja noin 85 % kaikista lasten leukemiatapauksista on akuutteja lymfaattisia. Ennuste on kuitenkin hyvä: Pohjoismaissa noin 80 % ALL-lapsista paranee.


title: Akuutti lymfaattinen leukemia

text: Hoitamattomana akuutti lymfaattinen leukemia johtaa kuolemaan.


title: Akuutti lymfaattinen leukemia

text: Tyypillisiä lisätauteja ovat yleisinfektiot. Akuutin lymfaattisen leukemian oireita ovat heikentynyt yleistila, anemia, kuumeilu, verenvuodot ja esimerkiksi splenomegalia. Sairautta havaitaan joskus myös aikuisilla, näistä ensisijaisesti yli 50-vuotiailla.


title: Canet

text: Canet voi tarkoittaa seuraavia:


title: Cize

text: Cize tarkoittaa seuraavia Ranskan kuntia:


title: Pinta

text: Sana pinta voi tarkoittaa seuraavia asioita:


title: Christina Indrenius-Zalewski

text: Christina Margaretha Elisabeth Indrenius-Zalewski (s. 24. marraskuuta 1938 Turku) on suomalainen näyttelijä, joka on esiintynyt teatterissa ja televisiossa sekä elokuvissa. Häntä kutsutaan joskus myös nimellä Christina Zalewska.


title: Christina Indrenius-Zalewski

text: Indrenius-Zalewskin ensimmäinen puoliso vuodesta 1966 oli ohjaaja Carl-Axel Heiknert, joka kuoli vuonna 1981. Indrenius-Zalewski avioitui säveltäjä Erik Bergmanin kanssa vuonna 2000. Hän jäi leskeksi vuonna 2006.


title: Arthur Lundahl

text: Arthur Lundahl, (15. marraskuuta 1844 Oulu – 24. heinäkuuta 1879 Tampere) oli Suomalaisen Teatterin näyttelijä. Hän oli vuodesta 1874 naimisissa Selma Lundahlin (omaa sukua Heerman, s. 1853) kanssa, joka oli myös Suomalaisen Teatterin näyttelijä. Tästä avioliitosta heillä oli neljä lasta.


title: Arthur Lundahl

text: Lundahlin vanhemmat olivat kaupunginviskaali Abraham Lundahl ja Catharina Charlotta Cajanus. Hän kävi pari luokkaa lukiota Kuopiossa, mutta oli sitten avustaja Ahmanin ja Pousetten sekä Lindmarkin teatteriseurueissa ja järjesti 1866-1867 iltahuveja maaseudulla. Hänet otettiin lokakuussa 1872 Suomalaisen Teatterin riveihin.


title: Arthur Lundahl

text: Lundahl kuten hänen vaimonsakin sai alusta lähtien tehtäväkseen päärooleja. Häntä kuvailtiin huomattavan lahjakkaaksi ja voimakaspiirteiseksi mieheksi, jonka suonissa virtasi esivanhempiensa muukalaisveri. Hän liikkui näyttämöllä kuin kotonaan ja oli hyvin musikaalinen ja temperamenttinen. Hänen heikkoutenaan on pidetty puhetekniikan sameutta.


title: Arthur Lundahl

text: Lundahlin vuositulokseen on mainittu 2.500 markkaa vuonna 1877. Hän teki 1870-luvulla opintomatkan ulkomaille ja laajensi näin taiteellista näköpiiriään. 1870-luku oli muutenkin Lundahlin taiteellista nousukautta, mutta samalla hänen fyysinen kuntonsa heikentyi. Vuonna 1878 hän esitti "Daniel Hjortissa" nimiroolia Kuopiossa täpötäydelle katsomolle, mutta kesken vuorosanojen esityksen horjahti ja vietiin näyttämön taakse, jossa lääkäri totesi hänen saaneen vaikean halvauskohtauksen.


title: Arthur Lundahl

text: Viimeisen elinvuotensa Lundahl vietti sairaalassa. Lundahlin kuoltua hänen vaimonsa meni uuddelleen naimisiin 1899 ja muutti Norjaan.


title: Krooninen myelooinen leukemia

text: Krooninen myelooninen leukemia (KML) on yksi leukemian neljästä päätyypistä. KML:ssä luuydin tuottaa verenkiertoon poikkeavia valkosoluja.


title: Krooninen myelooinen leukemia

text: KML:n perimmäistä syytä ei tunneta. Tauti saa alkunsa luuytimessä, kun veren kantasolun perimä muuttuu. Muutos synnyttää poikkeavan kromosomin, jota kutsutaan Philadelphia-kromosomiksi. Sen poikkeava geeni on nimeltään BCR-ABL. Geenimuutos ei ole synnynnäinen, eikä tauti ole periytyvä. Ph-kromosomi ja sen BCR-ABL-geeni tuottavat valkuaisainetta, joka saa luuytimen tuottamaan leukeemisia valkosoluja. Kun tauti etenee, nämä poikkeavat solut lisääntyvät hallitsemattomasti ja näin häiritsevät elimistön normaalia toimintaa.


title: Krooninen myelooinen leukemia

text: KML puhkeaa ja etenee hitaasti, minkä vuoksi potilas ei usein itse osaa epäillä sairastavansa tautia. KML todetaan yleensä sattumalöydöksenä poikkeavan verenkuvan perusteella. Valtaosa potilaista on oireettomia. Osa potilaista kärsii hikoilusta, laihtumisesta ja väsymyksestä. Myös suuri perna voi aiheuttaa vaivoja. Jos veren valkosolujen määrä on suuri, potilaalla voi olla verenkiertohäiriöitä tai verenvuotoja. Jatkotutkimukset tekee veritauteihin perehtynyt erikoislääkäri. Diagnoosi perustuu luuydinnäytteestä tehtävään kromosomi- tai PCR-tutkimukseen, jossa todetaan Ph-kromosomi ja BCR-ABL-geeni. Vastaus saadaan yleensä 1–2 viikon sisällä.


title: Krooninen myelooinen leukemia

text: KML:n hoito on kehittynyt ratkaisevasti 2000-luvun alussa täsmälääkkeiden kehittämisen myötä. KML on ensimmäinen syöpäsairaus, johon on olemassa tehokas täsmähoito imatinibi. Se on uusien KML-potilaiden ensisijainen hoitomenetelmä. Muita aiemmin käytettyjä lääkkeitä ovat alfa-interferoni ja solunsalpaajalääke hydroksiurea. Osalle potilaista (arviolta 20–30 %) imatinibi-hoito ei sovi tai sen teho hiipuu. Näille potilaille on viime vuosina tullut uusia vaihtoehtoja, kun ns. toisen polven täsmälääkkeet nilotinibi ja dasatinibi ovat tulleet markkinoille. Näiden lääkkeiden etuna on, että ne saattavat vaikuttaa nopeammin kuin imatinibi. Ne ovat myös hyvin siedettyjä. Myös kantasolujensiirrolla on pitkään ollut tärkeä asema taudin hoidossa. Siirtoja käytetään edelleen potilailla, joille muut hoitovaihtoehdot eivät sovi. Kantasolujensiirrot ovat raskaita, ja niihin liittyy merkittäviä riskejä, joten ne eivät sovi iäkkäille tai monisairaille potilaille.


title: Krooninen myelooinen leukemia

text: On saatu viitteitä siitä, että tigesykliini-antibiootti imatinibi-hoidon lisänä voisi tuhota tehokkaasti myös KML-kantasoluja eikä ainoastaan KML-valkosoluja.


title: Krooninen myelooinen leukemia

text: Valtaosa KML:ää sairastavista potilaista voi elää lääkityksen avulla vuosikausia ilman merkittäviä oireita taudista ja lääkityksestä. Hoitamattomana KML etenee muutamassa vuodessa akuuttia leukemiaa muistuttavaksi taudiksi, joka useimmiten johtaa potilaan menehtymiseen. Siksi taudin etenemisen estäminen on hoidon keskeisin tavoite.


title: Krooninen myelooinen leukemia

text: Suomessa todetaan vuosittain 50–60 uutta KML-potilasta. Kaiken kaikkiaan tautia sairastaa 350–400 suomalaista. Sairastavien määrä on kasvussa, sillä uusien hoitojen ansiosta potilaat elävät yhä pidempään. Valtaosa sairastuneista on 30–60-vuotiaita. KML:n osuus kaikista leukemioista on noin 20 prosenttia.


title: Krooninen myelooinen leukemia

text: Suomessa KML:ää sairastavat ovat järjestäytyneet KML-potilasverkostoksi, joka toimii Suomen syöpäpotilaat ry:n yhteydessä.


title: Grez

text: Grez voi tarkoittaa useita paikkakuntia:


title: Keplerin–Poinsot’n kappale

text: Keplerin–Poinsot’n kappaleet ovat tähdenmuotoisia säännöllisiä monitahokkaita.


title: Keplerin–Poinsot’n kappale

text: On olemassa neljä erilaista Keplerin–Poinsot’n kappaletta:


title: Die Feen

text: Die Feen (WWV 32, ) on Richard Wagnerin ensimmäinen vuonna 1834 valmistunut ooppera, joka kuitenkin säveltäjän toivomuksesta ensi-esitettiin vasta Wagnerin kuoleman jälkeen. Ensiesitys tapahtui "Königlich Hof- und Nationaltheaterissa" Münchenissä 29. kesäkuuta 1888. Säveltäjä itse kirjoitti teoksen libreton. Wagner kierrätti teokseen aikaisemmin kesken jääneen oopperansa "Die Hochzeitin" päähenkilöiden nimet: Ada and Arindal. "Die Feenissä" on havaittavissa vaikutteita Carl Maria von Weberin tuotannosta.


title: Jussy

text: Jussy voi tarkoittaa useita paikkakuntia:


title: Daedalus-projekti

text: Daedalus-projekti oli vuosien 1973 ja 1978 välisenä aikana tehty tutkimus, jonka tarkoituksena oli saada aikaiseksi käytännöllinen tähtienvälinen miehittämätön avaruusluotain. Alan Bondin johtamassa projektissa oli mukana kymmenkunta tiedemiestä ja insinööriä.


title: Daedalus-projekti

text: Suunnitteluvaatimuksina olivat, että aluksen olisi pitänyt käyttää sen aikaisia tai silloisen lähitulevaisuuden teknologiaa. Aluksen olisi pitänyt myös saavuttaa määränpäänsä selvästi alle yhdessä ihmisiässä, sillä 50 vuoden lentoaikaa suunniteltiin.


title: Daedalus-projekti

text: Kohdetähdeksi valittiin Barnardin tähti, joka on 5,9 valovuoden päässä. Aiemmin kuviteltiin, että sillä olisi ainakin yksi planeetta.


title: Daedalus-projekti

text: Daedelus-ohjelmassa esitellään hyvin alustava tähtienvälisen aluksen hahmotelma.


title: Daedalus-projekti

text: Vastaava kuin Daedalus, mutta lähempänä nykyisin olemassa olevaa tekniikkaa on NASA:n Project Longshot.


title: Daedalus-projekti

text: Arvostettu kansainvälinen avaruustutkimusseura British Interplanetary Society asetti työryhmän tutkimaan tähtienvälisen miehittämättömän luotaimen rakennetta. A. Bondin johtama tutkimusryhmä laati raporttinsa vuosina 1973–1977.


title: Daedalus-projekti

text: Tutkijaryhmä koostui monista ydinfyysikoista, ydintekniikan asiantuntijoista, ja ilmailu- ja avaruustekniikan ammattilaisista.


title: Daedalus-projekti

text:
Tutkimuksessa valittiin tähtienvälisen luotaimen Daedeluksen työntövoiman lähteeksi elektronisuihkuilla sytytettävä pulssimainen fuusioreaktio. Polttoaine olisi deuteriumista ja helium-3:sta koostuvia pieniä palloja.
Aluksessa olisi takana valtava kuppimainen osa, puolipallon muotoinen taaksepäin kovera takakilpi, jonka reunoilla olisi magneettikentän synnyttäviä käämejä ja elektronitykkejä.
Kupin pohjasta ammuttaisiin polttoainepellettejä kupin keskelle, missä elektronisuihkut räjäyttäisivät pelletit. Räjähdysenergia siirtyisi magneettikenttiin ja aluksen kuppimaiseen osaan, mikä työntäisi alusta eteenpäin. Toisaalta pelletin räjähdyksessä syntynyt plasma ohjattaisiin magneettisen suuttimen läpi. Plasman energiaa otettaisi talteen induktiokäämeillä.
Pellettejä räjähtäisi 250 kertaa sekunnissa.


title: Daedalus-projekti

text: Voimakkaat magneettikentät tuotetaan suprajohtavilla käämeillä.


title: Daedalus-projekti

text:
Polttoainetta, harvinaista helium-3:a hankittaisiin kuumailmapallolla, jotka leijuvat Jupiterin kaasukehässä.
Yksi projektin toteuttamisen suurista hankaluuksista onkin hyvin harvinaisen helium-3:n hankkiminen.
Aluksen osat valmistettaisiin suunnitelman mukaan suuria lämpötilanvaihteluja kestävästä berylliumista. Luotaimen hyötykuormana olisi tieteellisiä laitteita, joita suojaisi aluksen edessä oleva berylliumkiekko.
Luotainohjelman toteutumisen suurin kompastuskivi saattaakin olla tähtienvälinen aine. Suurilla nopeuksilla pienenkin kappaleen törmäys alukseen on vaarallista. Gramman kokoisen hiukkasen törmäys alukseen aiheuttaisi 150 TNT-tonnia vastaavan räjähdyksen. Tämän takia täytyisi suihkuttaa aluksen eteen jatkuvasti noin 200 km:n päähän asti tupakansavua muistuttavia hitusia. Se suojaa jopa 500 kg:n painoisilta kappaleilta..


title: Daedalus-projekti

text:
Alus olisi 20 kertaa Saturn V-kuurakettia painavampi.
Alus painaisi noin 54 000 tonnia ja saavuttaisi jopa 12 %:isen valonnopeuden eli vauhdin 0,12 c eli noin 39 000 km/s. Kaksivaiheisen aluksen hyötykuorma olisi 450 tonnia. ensimmäisessä vaiheessa olisi 46 000 tonnia polttoainetta, toisessa 4000 tonnia.


title: Daedalus-projekti

text: Aluksessa olisi suuret pallomaiset polttoainesäiliöt kehällä aluksen keskirungon ympärillä.


title: Daedalus-projekti

text: Tämä alus ei kykenisi hidastamaan suurta nopeuttaan kohdetähden lähellä. Siitä irtoaisi 18 pienempää luotainta, jotka tutkisivat Barnardin tähden aurinkokuntaa. Aluksen olisi toimittava itsenäisesti ja siinä olisi oltava pitkälle kehittynyt, suuren keinotekoisen älyn omaava tietokone. Valvoja-robotit pystyisivät tekemään jopa pieniä korjaustöitä.


title: Daedalus-projekti

text: Aluksen keulassa olisi radioteleskooppi ja optinen teleskooppi, joiden avulla voitaisiin tutkia etäältä Barnardin tähden planeettoja. Tiedot menisivät aluksen keskustietokoneeseen, joka lähettäisi ne Maahan käyttäen antennina aluksen perässä olevaa koveraa fuusiotilaa.


title: Daedalus-projekti

text: Vuonna 1980 Robert Freitas julkisti tutkimuksen perillä itseään kopioivasta Daedalus-tyyppisestä luotaimesta.


title: Daedalus-projekti

text: Tällainen painaisi 10 miljoonaa tonnia. Suurin osa aluksen painosta johtuisi siitä, että se vaatii polttoainetta runsaasti hidastakseen jo saavutetun suuren nopeuden.


title: Rikky von Opel

text: Frederick ”Rikky” von Opel (s. 14. lokakuuta 1947 New York, Yhdysvallat) on liechtensteinilainen kilpa-autoilija. Hän voitti Lombard North British Formula 3 -sarjan mestaruuden vuonna 1972. Formula 1 -sarjassa von Opel osallistui 14 Grand Prix -viikonloppuun ajaen ensin Ensignillä ja sitten Brabhamilla. Hän ei saavuttanut F1-urallaan yhtään MM-pistettä. Von Opel oli kahdesti yhdeksäs. Hän käytti kilpauransa alkuvaiheilla salanimeä Antonio Bronco.


title: Rikky von Opel

text: Von Opel oli ensimmäinen ja toistaiseksi ainoa liechtensteinilainen Formula 1 -sarjassa ajanut kuljettaja.


title: Rikky von Opel

text: Rikky von Opel on Opel-autoyhtiön perustajan Adam Opelin lapsenlapsen lapsi.


title: Masquerade (Wyclef Jeanin albumi)

text: Masquerade on Wyclef Jeanin kolmas sooloalbumi.


title: Hurrikaani Charley

text: Hurrikaani Charley oli kolmas nimetty trooppinen myrsky vuoden 2004 Atlantin hurrikaanikaudella ja tuon kauden toinen trooppinen hirmumyrsky. Saffirin-Simpsonin hurrikaaniasteikolla se luokiteltiin 4. luokkaan. Myrsky iski maihin Floridassa ja aiheutti sitä ennen tuhoja Karibianmerellä ja Kuubassa. Se surmasi 15 henkeä ja aiheutti Yhdysvalloissa yli 15 miljardin sen aikaisen Yhdysvaltain dollarin edestä tuhoa.


title: Hurrikaani Charley

text: Charley sai alkunsa pienestä säähäiriöstä Afrikan länsirannikolla 4. elokuuta. Se kehittyi trooppiseksi myrskyksi 10. elokuuta, ja hirmumyrskyn rajat se ylitti 11. elokuuta illalla. Charleyn kovimmat tuulet, 65 m/s, mitattiin 13. elokuuta, jolloin paine sen silmässä oli 942 hPa. Voimakkain vaihe sattui samaan aikaan kun Charley iskeytyi maihin Floridassa. Hurrikaanivaihe loppui 14. elokuuta, ja 15. elokuuta Charley luokiteltiin keskileveysasteiden liikkuvaksi matalapaineeksi.


title: Hurrikaani Charley

text: Hurrikaani Frances riepotteli samoja alueita Floridassa kolme viikkoa myöhemmin.


title: Aleksandr Serov

text: Aleksandr Nikolajevitš Serov (; 23. tammikuuta 1820 Pietari – 1. helmikuuta 1871 Pietari) oli venäläinen säveltäjä ja musiikkikriitikko.


title: Aleksandr Serov

text: Serov kuului Richard Wagnerin ihailijoihin. Serovin tunnetuimmat oopperat, "Judith" (1863) ja "Rogneda" (1865), muistuttavat kuitenkin enemmänkin meyerbeeriläistä grand opéraa kuin Wagnerin kokonaistaideteoksia. Aleksandr Serovin poika Valentin on Venäjän arvostetuimpia muotokuvamaalareita.


title: Aleksandr Serov

text: Serov joutui wagnerisminsa vuoksi muun muassa Anton Rubinsteinin ohella kansallismielisen "mahtavan pienen ryhmän" arvostelun kohteeksi.


title: Pieter Lastman

text: Pieter Pieterszoon Lastman (noin 1583 Amsterdam – 4. huhtikuuta 1633 Amsterdam) oli alankomaalainen taidemaalari. Hänen teoksensa ovat usein aihepiiriltään historiallisia ja uskonnollisia.


title: Pieter Lastman

text: Lastman syntyi Amsterdamissa ja oli vuosina 1604–1607 Italiassa, jossa hän sai vaikutteita Caravaggiolta ja Adam Elsheimerilta.


title: Pieter Lastman

text: Lastman tunnetaan lisäksi Rembrandtin ja Jan Lievensin opettajana. Lastmanin teoksia on museoissa useissa maissa, mm. Saksassa, Yhdysvalloissa ja Israelissa.


title: Longshot-projekti

text: Longshot-projekti on vuosina 1987 ja 1988 tehty Yhdysvaltain laivastoakatemian ja NASAn suunnitelma miehittämättömän luotaimen lähettämiseksi Alfa Centauriin. Longshot olisi rakennettu avaruusasema Alfalla, joka olisi ollut kansainvälistä avaruusasemaa paljon suurempi avaruusasema. Longshot muistuttaa hieman Daedalus-projektia, mutta Longshot perustuu lähes kokonaan jo olemassa olevan teknologian hyödyntämiseen. Toinen merkittävä ero Longshotin ja Daedaluksen välillä on se, että Longshot menisi tähteä kiertävälle radalle ja lähettäisi tietoja maahan kunnes luotaimen ydinreaktorin polttoaine loppuisi. Daedalus olisi tehnyt vain nopean ohilennon.


title: Longshot-projekti

text: Longshotin paino olisi vain hieman alle 396 tonnia, eli huomattavasti Deadalusta kevyempi. Massasta olisi 264 tonnia fuusiopolttoainetta, deuteriumin ja helium-3:n seosta. Pitkulaiset polttoainetankit olisi irrotettu matkalla sitä mukaa kuin ne olisivat tyhjentyneet. Suunnitelman mukaan Longshotin hyötykuorma sisältäisi useita instrumentteja joilla voitaisiin tutkia tähtienvälisen avaruuden koostumusta sekä Alfa Centauri – tähtijärjestelmää ja mitata tähtien etäisyyksiä. Instrumenttien lisäksi hyötykuorma sisältäisi fissioreaktorin, joka tuottaisi energiaa aluksen toimintoihin ja fuusioajon käynnistykseen. Hyötykuorman kokonaismassa olisi 30 tonnia. Tutkimustulokset luotain olisi lähettänyt takaisin Maahan erittäin tehokkaalla laserilla.


title: Longshot-projekti

text: Suurinta arvoa luotain olisi tuonut tähtien etäisyyden parallaksimittaukseen, jossa olisi voitu käyttää yli neljän valovuoden pituista kantaa nykyisen Maan kiertoradan sijaan ja näin ollen mitata tähtien etäisyyksiä paljon tarkemmin kuin mitä maasta käsin on mahdollista.


title: Longshot-projekti

text: Matka Alfa Centauriin veisi tällä aluksella 100 vuotta keskimääräisen nopeuden ollessa 13 411 km/s (noin 4.5 % valon nopeudesta). Aluksen moottori toimisi koko lennon ajan lukuun ottamatta lyhyttä väliä jossa alus käännettäisiin ympäri ennen moottorin uudelleenkäynnistystä. Näin matkan jälkimmäinen osuus olisi käytetty aluksen hidastamiseen. Alfa Centauri on 4.39 valovuoden päässä Maasta joten valon nopeudella lähetetty data saapuisi maahan yli neljä vuotta luotaimen perille saapumisen jälkeen.


title: Tahko (geometria)

text: Tahko on geometriassa ja avaruusgeometriassa monitahokkaassa olevan pinnan monikulmion muotoinen osa. Kuutio on monitahokas, jossa on kuusi identtistä neliön muotoista tahkoa. Kheopsin pyramidi on monitahokas, jossa on kahdenlaisia tahkoja. Pyramidin kyljet ovat tasakylkisiä kolmioita ja pohja on neliö. Säännöllisen monitahokkaan kaikki tahkot ovat samanlaisia. Säännöllisiä monitahokkaita on vain kuusi erilaista.


title: Tahko (geometria)

text: Joskus tahkoja kutsutaan myös kappaleen sivuiksi.


title: Tahko (geometria)

text: Tahko mielletään vain avaruusgeometrian käsitteeksi. Sille on kuitenkin vastineita muissa ulottuvuuksissa. Toisessa ulottuvuudessa tahkoa vastaa monikulmion sivu. Yksiulotteisessa ulottuvuudessa sitä vastaa pisteiden välinen jana.


title: Alvar Gullichsen

text: Alvar Gullichsen (s. 28. marraskuuta 1961 Helsinki) on suomalainen kuvataiteilija ja muusikko. Hänet tunnetaan pop-taideteoksistaan ja kuvitteellisesta Bonk Business -yrityksestään. Hänen tunnetuihin teoksiinsa kuuluu Bonk-koneiden lisäksi Turussa sijaitseva Posankka-teos.


title: Alvar Gullichsen

text: Gullichsen kirjoitti ylioppilaaksi 1980 ja opiskeli Vapaassa taidekoulussa 1981–1982 sekä Suomen kuvataideakatemiassa 1984–1989. Kuvataiteilijana hän on työskennellyt vuodesta 1988. Muusikkona hän on työskennellyt Riki Sorsan yhtyeen rumpalina 1985–1987 ja APA-yhtyeen muusikkona ja laulajana 1986–1996. Hän oli perustamassa Groovy Eldorado feat. Demon Shy -yhtyettä 2003 ja hän on ollut jäsenenä myös Bad Ass Brass Bandissä.


title: Alvar Gullichsen

text: Alvar Gullichsenin isä on arkkitehti Kristian Gullichsen ja isoäiti taidemesenaatti Maire Gullichsen.


title: Big Love

text: Big Love on HBO:n draamasarja, joka kertoo polygamisesta fundamentalistimormoneihin kuuluvasta perheestä, joka elää Utahin osavaltiossa Yhdysvalloissa. Sarjaa tehtiin viisi tuotantokautta vuosina 2006–2011.


title: Big Love

text: Big Love -sarjan loivat Mark V. Olsen ja Will Scheffer, jotka toimivat sarjan vastaavina tuottajina. Sarja kertoo Bill Henricksonista, joka elää kolmen vaimonsa ja seitsemän lapsensa kanssa Salt Lake Cityn esikaupunkialueella. Sarjaa kuvattiin Valenciassa ja Fillmoressa Kaliforniassa sekä Sandyssä ja Salt Lake Cityssä Utahissa.


title: Big Love

text: Big Love sai ensi-iltansa Yhdysvalloissa maaliskuussa 2006. Sarjaa tehtiin viisi tuotantokautta. Viimeinen kausi esitettiin Yhdysvalloissa keväällä 2011. Suomessa sarjan esitys käynnistyi Nelosella 19. helmikuuta 2007. Toinen kausi esitettiin vuonna 2010 ja kolmas kausi 2012. Neljäs kausi esitettiin talvella 2013.


title: Big Love

text: Sarjan pääosissa ovat Bill Paxton, Chloë Sevigny, Jeanne Tripplehorn, Ginnifer Goodwin, Amanda Seyfried ja Douglas Smith. Sevigny voitti Golden Globe -palkinnon roolistaan Nicolette Grantina vuonna 2010. Sarja on ollut ehdolla parhaan draamasarjan ja Paxton parhaan miespääosan Golden Globen saajaksi. Big Love on ollut ehdolla myös useiden Primetime Emmy -palkintojen saajaksi.


title: Big Love

text: Sarjan tunnusmusiikkina oli kolmella ensimmäisellä Beach Boys -yhtyeen kappale ”God Only Knows”. Neljännellä kaudella tunnusmusiikiksi vaihdettiin Engineers -yhtyeen kappale ”Home”. Sarjan taustamusiikkia ovat säveltäneet Mark Mothersbaugh, Will Edwards, David Byrne ja Anton Sanko. Byrnen säveltämää musiikkia julkaistiin albumilla "Big Love: Hymnal" vuonna 2008.


title: Big Love

text: Big Love: In the Beginning


title: Big Love

text: Margene’s Blog


title: Sandra Oh

text: Sandra Oh (s. 20. heinäkuuta 1971) on Golden Globe -palkittu kanadalainen näyttelijä, joka tunnetaan parhaiten roolistaan "tohtori Cristina Yangina" sairaalamaailmaan sijoittuvassa draamasarjassa "Greyn anatomia" (2005–). Sandra on näytellyt myös maineikkaissa elokuvissa "Toscanan auringon alla" ja "Sideways", sekä sivuosaa "HBO":n tv-sarjassa "Arli$$". Vuonna 2005 Oh pääsi "Peoplen" Maailman 50 kauneinta ihmistä -listalle.


title: Sandra Oh

text: Oh on saanut viisi Primetime Emmy -ehdokkuutta parhaasta naissivuosasta draamasarjassa "Greyn Anatomia".


title: Sandra Oh

text: Oh teki historiaa vuonna 2018, kun hänestä tuli ensimmäinen aasialaisnainen, joka on saanut parhaan naispääosan Primetime Emmy -ehdokkuuden draamasarjasta "Killing Eve". Oh palkittiin sarjasta uransa toisella Golden Globella parhaasta naispääosasta draamasarjassa sekä parhaan naispääosan SAG-palkinnolla.


title: Sandra Oh

text: Oh syntyi Nepeanissa, Ontariossa keskiluokkaisille korealaisille maahanmuuttajavanhemmille, Joon-Soolle (John) ja Young-Namille, jotka olivat tulleet Kanadaan 1960-luvun alussa. Hänen isänsä oli liikemies ja äitinsä biokemisti. Oh kasvoi "Camwood Crescent"issä, Ottawassa Nepeanin esikaupunkialueella, missä hän aloitti näyttelemisen ja baletin varhaisessa iässä. Ollessaan 10-vuotias hän esiintyi musikaalissa "The Canada Goose".


title: Sandra Oh

text: Käydessään "Sir Robert Borden High School"ia Oh löysi "BADE"n, joka kampanjoi styroksikuppien käyttöä vastaan. Oh toimi myös oppilaskunnan puheenjohtajana. High Schoolissa Sandra soitti huilua, tanssi balettia; Oh kuitenkin tiesi, ettei hän ollut tarpeeksi hyvä ammattilaistanssijaksi ja keskittyi näyttelemiseen. Tämä kiinnostus johdatti hänet draamatunneille, näyttelemään koulunäytelmissä ja liittymään draamakerhoon, jossa hän myöhemmin otti osaa komediakerhoon. Vastoin vanhempiensa neuvoa hän allekirjoitti nelivuotisen journalismikoulutussopimuksen "Carleton University"n kanssa opiskellakseen draamaa "National Theatre School of Canada"ssa, joka sijaitsi Montrealissa. Oh sanoi vanhemmilleen kokeilevansa näyttelemistä muutaman vuoden ja jos hän epäonnistuisi, hän palaisi kouluun.


title: Sandra Oh

text: Pian valmistuttuaan "National Theatre School"ista, vuonna 1993, hän esiintyi Lontoossa esitetyssä David Mametin tuottamassa näytelmässä "Oleanna". Samoihin aikoihin hän sai useita rooleja elämäkertapohjaisista tv-elokuvista: vancouverilaisena kirjailijana, Evelyn Launa elokuvassa "Diary of Evelyn Lau" sekä Adrienne Clarksonina.


title: Sandra Oh

text: Käytyään kolme vuotta Kanadan maineikasta National Theatre Schoolia hän voitti yli tuhat muuta toiveikasta ja sai nimiroolin CBC:n tv-elokuvassa "The Diary of Evelyn Lau". Tositapahtumiin perustuvassa filmissä Oh näyttelee piinattua runoilijaa, joka karkaa kotoaan ja päätyy Vancouveriin huumeriippuvaiseksi prostituoiduksi. Oh sai suorituksestaan Gemini-ehdokkuuden (Kanadan Emmy-palkinto) parhaana näyttelijänä ja 1994 Cannesissa FIPA d’Or –palkinnon parhaana näyttelijänä.


title: Sandra Oh

text: Oh on Kanadassa tunnettu roolistaan elokuvassa "Double Happiness", josta hän voitti Genie Award for Best Actress (Paras naisnäyttelijä) -palkinnon. Muita Oh'n kanadalaisia elokuvia ovat "Happiness & Prosperity" ja "Last Night", josta hän voitti uudestaan Paras naisnäyttelijä -palkinnon.


title: Sandra Oh

text: Oh on Amerikassa tunnettu rooleistaan elokuvissa "Toscanan auringon alla" ja "Sideways". Oh pitää itse elokuvaa Sideways yhtenä parhaista elokuvistaan, yhdessä "Evelyn Lau"n kanssa. Huonommin tunnetussa elokuvassa "Dancing at the Blue Iguana", Oh esitti runoja kirjoittavaa stripparia, esittäen useita alastonkohtauksia ja saaden elokuvan parhaat arvostelut. Vuonna 2005 Oh sai roolin suositussa ABC:n sairaalamaailmaan sijoittuvassa draamasarjassa "Greyn anatomia", josta Oh on saanut vuonna 2006 sekä "Golden Globe" -palkinnon että "Screen Actors Guild" -palkinnon. Heinäkuussa 2008 Oh sai neljännen "Emmy"-ehdokkuutensa työstään kyseisessä sarjassa.


title: Sandra Oh

text: Oh sai paljon positiivista kritiikkiä esitettyään kuuden tuotantokauden ajan "Rita Wu"ta "HBO":n sarjassa "Arli$$". Hän sai mm. roolisuorituksestaan "NAACP"- ja "Cable"-palkinnot.


title: Sandra Oh

text: Vuonna 2006 Sandra sai "Annan" roolin elokuvasta "The Night Listener", jossa on mukana myös Robin Williams ja Toni Collette.


title: Sandra Oh

text: Oh juonsi "28. Genie" -palkintogaalan 3. maaliskuuta 2008.


title: Sandra Oh

text: Sandra Oh ja yhdysvaltalainen elokuvaohjaaja Alexander Payne, joka ohjasi elokuvan "Sideways", seurustelivat viiden vuoden ajan, joista kaksi he olivat naimisissa; pari meni naimisiin 1. tammikuuta 2003, mutta erosivat joulukuussa 2006. Oh alkoi seurustella muusikko Andrew Featherstonin kanssa vuonna 2007.


title: Sandra Oh

text: Ohn veli, Ray, opiskelee lääkäriksi Toronton yliopistossa ja Ohn sisko, Grace, on kahden lapsen äiti Vancouverissa, Brittiläisessä Kolumbiassa.


title: John Latham

text: John Latham (27. kesäkuuta 1740, Eltham, Kent–4. helmikuuta 1837) oli englantilainen ornitologi, lääkäri ja kustantaja.


title: John Latham

text: Hänen isänsä John Latham oli kirurgi. Latham nuorempi opiskeli anatomiaa Merchant Taylors' Schoolissa, ja harjoitteli lääkärin ammattia Lontoon sairaaloissa. Lathamilla oli lääkärin praktiikka Dartfordissa, Kentissä. Täältä hän keräsi ruskokertun, jonka Pieter Boddaert kuvaili 1783. Hän erosi virasta 1796 ja asettui Hampshireen. Lääketieteen tohtoriksi hänet vihittiin Erlangenissa Saksassa. Hän meni kahdesti naimisiin, 1763 ja 1798. Hänen kirjalliset päätyönsä olivat "A General Synopsis of Birds (1781-1801)" ja "General History of Birds (1821-28)."


title: John Latham

text: Lathamia kutsutaan Australian ornitologian isäksi, sillä hän tutki Australiasta Englantiin lähetettyjä lintuja 18. vuosisadan kahden viimeisen vuosikymmenen aikana, ja oli vastuussa niiden nimeämisestä. Lajeihin kuuluivat muun muassa emu, valkokakadu, kiilapyrstökotka, lyyrypyrstö ja isohuiluvaris. Hän kuvaili ensimmäisenä myös hyasinttiaran.


title: John Latham

text: Latham oli aikansa johtava brittiläisornitologi ja tunsi kaikki tärkeimmät tutkijat ja keräilijät. Hänellä oli laaja kirjeenvaihto näiden kanssa, ja siksi hän pystyi kuvailemaan kaikki Englantiin saapuneet australialaiset linnut, maalaukset ja piirrokset. Lainaksi saamistaan kuvista hän teki itselleen kopiot. Sir Joseph Banks lainasi hänelle kaikki kuvat, jotka taiteilijat olivat tehneet James Cookin retkillä. Hän lainasi myös kaikki Aylmer Bourke Lambertin ja Thomas Watlingin työt, jotka nämä olivat tehneet Australiassa.


title: John Latham

text: "A General Synopsis of Birds" oli Lathamin ensimmäinen lintutieteellinen työ ja se sisälsi 106 kirjoittajan tekemää maalausta. Teoksessa kuvailtiin lukuisia uusia lajeja, jotka Latham oli nähnyt museoissa ja kokoelmissa. Tässä työssään hän ei kiinnittänyt huomiota kuvailemiensa lintujen nimiin. Vasta myöhemmin Latham ymmärsi, että vain antamalla kuvailemilleen lajeille Linnén luokittelun mukaisesti kaksiosaisen tieteellisen nimen hän voisi saada kunnian jo kuvailemansa lajin nimeäjänä. Sen vuoksi hän julkaisi 1790 kirjasen "Index Ornithologicus", missä hän antoi tieteellisen nimen kaikille siihen mennessä kuvailemilleen linnuille. Hän oli myöhässä, sillä Johann Friedrich Gmelin oli jo ennättänyt julkaista oman versionsa Linnén "Systema Naturae"sta, jossa hän antoi tieteelliset nimet myös Lathamin löytämille lintulajeille. Nimistösääntöjen mukaan Gmelinillä oli etusija nimeäjänä.


title: John Latham

text: Latham äänestettiin Royal Societyn jäseneksi 1775 ja hän osallistui myös Linnean Society of Londonin perustamiseen.


title: John Latham

text: Lathamin nimeämiä lintuja ovat kuitenkin muun muassa metsähanhi, tiibetinhanhi, aavikkojuoksija, heinäkurppa, riuttatiira, isoturturikyyhky, piikkipyrstökiitäjä, kirjorastas, sinikurkkumaluri ja pensaskerttu.


title: Matthew Perry

text: Matthew Perry on muun muassa seuraavien henkilöiden nimi:


title: La Celle

text: La Celle on usean ranskalaisen kunnan nimi tai nimen osa:


title: Lassy

text: Lassy tarkoittaa seuraavia:


title: Kamferi

text: Kamferi on orgaanista, terpeeneihin kuuluvaa vahamaista, huoneenlämmössä kiinteää, väritöntä tai valkoista kiteistä ainetta, jolla on voimakkaan läpitunkeva, pistävän hyväntuoksuinen haju. Kamferia saadaan luonnosta Aasiassa, erityisesti Borneossa ja Taiwanissa, kasvavasta kamferipuusta ("Cinnamomum camphora") ja muista laakerikasveihin kuuluvista puista. Sitä voidaan myös valmistaa synteettisesti tärpättiöljystä. Kamferia käytetään muun muassa hajusteena, ruoan valmistuksessa, palsamointinesteenä, uskonnollisissa juhlissa ja myös lääkinnässä. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.


title: Kamferi

text: Kamferista käytetään myös nimityksiä "1,7,7-trimetyylibisyklo(2.2.1)heptan-2-oni", "2-bornanoni" ja "2-camfanoni". Aiemmin kamferista käytettiin yleiskielessä nimeä "kamfertti". Joissakin murteissa tämä nimitys on säilynyt näihin päiviin saakka.


title: Kamferi

text: Kamferi sublimoituu eli muuntuu suoraan kiinteästä kaasuksi jo huoneenlämmössä. Kamferin leimahduspiste on 66 °C c.c., itsesyttymislämpötila 466 °C ja CAS-numero 76-22-2. Kamferilla on kaksi optista isomeeria (CAS 464-48-2 ja D-kamferi, 464-49-3) sekä raseeminen seos (DL-kamferi, CAS 21368-68-3).


title: Kamferi

text: Kamferin nimi on tullut suomen kieleen monen mutkan kautta. Malaijin kielessä sen nimi oli "kapur Barus", joka tarkoitti Indonesian Sumatran saarella sijainneen Baruksen kauppasataman "liitua". Arabian kielessä nimi vääntyi muotoon "kafur" ja latinassa "camfora". Lopulta siitä tuli ranskan "camphre" ja englannin "camphor".


title: Kamferi

text: Suomalainen kemisti Gustaf Komppa syntetisoi kamferin ensimmäisen kerran vuonna 1903. Kompan vuonna 1907 aloittama kamferin teollinen tuotanto Tainionkoskella oli maailman ensimmäinen teollinen kokonaissynteesi.


title: Kamferi

text: Kamferia käytetään muun muassa selluloosanitraatin pehmentimenä, koiperhosten karkottamiseen, pieneliöitä tuhoavana aineena, palsamoinnissa, ilotulitteissa, estämään hyönteiskokoelmien tuhoutumista karkottamalla muita pikkuhyönteisiä ja ruoan valmistuksessa, esimerkiksi makeisten makuaineena Aasiassa.


title: Kamferi

text: Kamferitippoja käytetään syötynä virkistämään sydämen toimintaa sekä hoitamaan ja ehkäisemään liian alhaisen verenpaineen oireita. Ulkoisesti kamferia käytetään muun muassa lihaskipuihin lievän kipua lievittävän vaikutuksensa takia. Kamferi on myös vaikuttavana aineena lämpövoiteissa, -geeleissä ja linimenteissä, joita käytetään lihaksien hoitoon, lämmittämiseen ja rentoutukseen, lihasvenähdysten ehkäisyyn urheilusuorituksissa sekä vilkastuttamaan ääreisverenkiertoa. Kamferia käytetään myös höyryhengitysvalmisteissa ja nuhasumutteissa usein yhdessä mentolin kanssa avaamaan hengitysteitä yskän ja nuhan yhteydessä.


title: Kamferi

text: Aikuisilla kuolemaan johtaneet suun kautta otetut kamferiannokset, pääosin öljy- tai nestemuotoisia valmisteita käytettäessä, ovat olleet 50–500 mg/kg. Aikuisilla yli 2 gramman annos aiheuttaa vakavia haittavaikutuksia ja 4 grammaa puhdasta kamferia nieltynä on mahdollisesti kuolemaan johtava. Lapsilla kuolemaan johtava nielty annos on 0,5–1,0 grammaa. Vauvoilla alin kuolemaan johtava suun kautta otettu annos on 70 mg/kg.


title: Kamferi

text: Yleensä aikuisilla yli 50 milligrammaa kamferia painokiloa kohden pidetään hermostolle myrkyllisenä annoksena. Yliannostuksen oireita ovat pahoinvointi, oksentelu, huimaus, hengenahdistus, hengityksen lamaannus, lihasten vapina ja nykiminen, kouristukset sekä epileptinen kohtaus.


title: The Warriors EP

text: The Warriors EP on yhdysvaltalaisen rock-yhtye P.O.D.:n vuonna 1999 julkaistu EP. Se julkaistiin samaan aikaan kun yhtye vaihtoi levy-yhtiötään Rescue Recordsista Atlantic Recordsiin. Tutkimalla kuitenkin selviää, että EP:tä ei julkaissut kumpikaan näistä levy-yhtiöistä, vaan Tooth & Nail Records.


title: The Warriors EP

text: EP julkaistiin yhtyeen uskollisten fanien vuoksi, ja sen teki harvinaiseksi myös rajoitettu painomäärä: vain noin 30 000 painosta laitettiin myyntiin. Ei ole tietoa, onko kyseinen EP ollut koskaan myytävänä Suomessa.


title: Formula 1 -kausi 1987

text: Formula 1 -kausi 1987 oli 38. Formula 1 -kausi. Se alkoi 12. huhtikuuta Brasiliassa ja päättyi Australiassa 15. marraskuuta 1987 16. osakilpailun jälkeen. Kuljettajien mestaruuden voitti kolmatta ja viimeistä kertaa urallaan brasilialainen Nelson Piquet. Valmistajien mestaruuden voitti Williams.


title: Luc

text: Luc voi viitata useisiin asioihin:


title: Mike Beuttler

text: Mike Beuttler (13. huhtikuuta 1940 Kairo, Egypti – 29. joulukuuta 1988 Los Angeles, Yhdysvallat) oli brittiläinen kilpa-autoilija, joka osallistui muun muassa Formula 1 -sarjaan. F1:ssä hän kilpaili yksityisesti March-tallin autoilla.


title: Mike Beuttler

text: Beuttler oli lahjakas kuljettaja, joka osallistui Formula 3 ja Formula 2 -sarjoihin ennen siirtymistään F1:een. Hän kilpaili tallissa, jonka rahoituksen hoiti joukko pörssimeklarikavereita, joilta talli myös sai nimensä - ensiksi "Clarke-Mordaunt-Guthrie Racing", ja 1973 alkaen "Clarke-Mordaunt-Guthrie-Durlacher Racing". Hän kilpaili vain kerran itse March-tallissa. Kilpailu oli Kanadan Grand Prix 1971. Beuttlerin parhaaksi sijoitukseksi jäi seitsemäs sija Espanjan Grand Prix'sta kaudelta 1973.


title: Mike Beuttler

text: Beuttler jäi kilpa-autoilusta eläkkeelle seuraavana vuonna ja muutti Yhdysvaltoihin. Beuttler kuoli Yhdysvalloissa 29. joulukuuta 1988 AIDSiin. Hän oli kuollessaan 48-vuotias.


title: Saint-Luc

text: Saint-Luc (Pyhä Luukas) on usean eri paikkakunnan nimi:


title: Gaspare Spontini

text: Gaspare Luigi Pacifico Spontini (14. marraskuuta 1774 – 24. tammikuuta 1851) oli italialainen oopperasäveltäjä ja kapellimestari.


title: Gaspare Spontini

text: Spontini syntyi Anconan maakunnassa Maiolati-kaupungissa, joka nyt on jälleennimetty Maiolati Spontiniksi. Suurimman osan urastaan Spontini vietti Pariisissa ja Berliinissä.


title: Gaspare Spontini

text: Spontini opiskeli nuorena Napolissa. Hän lähti vuonna 1803 Pariisiin ja toimi siellä vuodesta 1805 lähtien hovisäveltäjänä. Spontini julkaisi vuonna 1807 oopperansa "La vestale", jota Luigi Cherubini ja Giacomo Meyerbeer pitivät mestariteoksena. Spontini lähti Preussiin ja palasi elämänsä lopussa synnyinsijoilleen.


title: Gaspare Spontini

text: Spontinin tuotantoon kuuluu kymmeniä oopperoita.


title: Kaasukromatografia

text: Kaasukromatografia on yksi kromatografian muodoista. Kromatografiset menetelmät ovat aineiden erottelumenetelmiä. Kaasukromatografiassa erottuminen perustuu aineen jakaantumiseen kaasumaisen olomuodon, kantajakaasun, ja paikallaanpysyvän olomuodon, kiinteän faasin, välillä. Kaasukromatografialla erotellaan haihtuvia yhdisteitä.


title: Kaasukromatografia

text: Kaasukromatografian historia ulottuu 1950-luvun vaihteeseen, jolloin saksalainen opiskelija Friz Prior kehitti kiinteän faasin kaasukromatografian vuonna 1947. Vuonna 1950 Archer John Porter Martin kehitti nykyisin yleisesti käytössä olevan kaasu-nestekromatografisen menetelmän. Myöhemmin kaasu-nestekromatografia on lähes täysin korvannut kiinteän faasin kaasukromatografian.


title: Kaasukromatografia

text: Kaasukromatografinen erotus perustuu kaasumaisen yhdisteen jakautumiseen liikkuvan kaasufaasin ja paikallaan pysyvän faasin (stationäärifaasi) välillä. Liikkuvana faasina on kantajakaasu, joka on yleensä helium, vety, typpi tai argon. Erottuminen tapahtuu lämpötilakontrolloidussa uunissa olevassa kolonnissa, ohuessa putkessa, jonka sisällä stationäärifaasi on. Stationäärifaaseja on monta erilaista tyyppiä. Eri yhdisteillä on erilaisia vuorovaikutuksia käytettävän stationäärifaasin kanssa. Näin ollen eri yhdisteet kulkevat kolonnin läpi eri nopeudella. Näin yhdisteet erottuvat toisistaan ja kukin yhdiste voidaan tunnistaa ja sen pitoisuus määrittää. Yhdisteen kulkuaikaa koko laitteiston läpi kutsutaan retentioajaksi. Yhdisteiden erottumiseen vaikuttavia kemiallisia ja fysikaalisia vakioita ovat molekyylin koko, höyrystymislämpötila, rakenne, polaarisuus ja kiraaliset ominaisuudet.


title: Kaasukromatografia

text: Kaasukromatografin pääkomponentit ovat näytteensyöttöyksikkö eli injektori, kolonni, kolonniuuni ja ilmaisin eli detektori.


title: Kaasukromatografia

text: Näyte syötetään injektorilla. Yleisimpiä näytteen syöttötapoja ovat ns. jako- (split) ja suorainjektio (splitless). Molemmissa näyte kaasuuntuu ja osa siitä johdetaan kolonniin. Myös muita näytteen syöttötapoja käytetään, kuten kolonniin injektointi (on-colunm), purge and trap -menetelmä, ja kiinteäfaasi mikro-uutto (solid phase microextraction, SPME).


title: Kaasukromatografia

text: Kolonnissa yhdisteet erottuvat. Stationäärifaasi on yleensä nestemäinen ja sidottu ohuen kapillaarikolonnin sisäpinnalle ohueksi kalvoksi. Kolonni on kvartsilasia (fused silica), pituudeltaan 15–50 m ja sisähalkaisijaltaan 0,1–0,5 mm (millimetrin kymmenesosia). Kiinteäfaasikaasukromatografiassa kiinteä faasi on pakattu tiiviisti halkaisijaltaan muutaman millimetrin paksuisen putken sisään. Kolonneja on erilaisia eri käyttötarkoituksiin. Kolonnin sisähalkaisija, pituus, stationäärifaasin paksuus ja stationäärifaasin kemiallinen koostumus valitaan käyttötarkoituksen mukaan. Kolonnin pakkausmateriaali voi olla piidioksidi eli silika, alumiinioksidi, molekyyliseulat tai huokoinen polymeeri.


title: Kaasukromatografia

text: Kolonni on uunissa, jonka lämpötilaa voidaan säätää tarkasti ja ja toistettavasti. Lämpötila on yksi yhdisteiden erottumiseen vaikuttavista tekijöistä.


title: Kaasukromatografia

text: Detektori eli ilmaisin havaitsee kolonnissa erottuneet yhdisteet. Detektoreista yleisin on FID-detektori, eli liekki-ionisaatiodetektori. FID-detektorissa yhdisteet poltetaan vety-ilma-liekissä. Liekissä syntyneet ionit aiheuttavat muutoksen kaasun sähkönjohtokyvyssä, joka mitataan. FID-detektori on selektiivinen hiilivedyille ja sen herkkyys on hyvä. Toinen yleisesti käytetty detektori on TCD-detektori, joka mittaa kaasun lämmönjohtokykyä. TCD-detektori on universaali, ts. se soveltuu myös muille yhdisteille, kuin hiilivedyille, mutta sen herkkyys ei ole yhtä hyvä kuin FID-detektorin. Muita detektorityyppejä ovat muun muassa elektronisieppausdetektori (ECD) ja massaselektiivinen detektori (MSD). Kaasukromatografi voidaan kytkeä myös massaspektrometriin tai NMR-spektrometriin. Detektorit ovat usein ei-selektivisiä, eli yhdisteitä ei voida massaspektrometriaa tai NMR-spektrometriaa lukuun ottamatta tunnistaa suoraan. Tunnistaminen tapahtuu yleisimmin yhdisteiden retentioaikojen vertailulla tunnettuihin standardiyhdisteisiin. Detektorin antaman vasteen perusteella voidaan yhdisteiden pitoisuus määrittää kvantitatiivisesti.


title: Kaasukromatografia

text: Kaasukromatografia soveltuu hajoamatta haihtuvien yhdisteiden analysointiin. Ionisia yhdisteitä ei voida analysoida. Haihtumattomista yhdisteistä voidaan tehdä haihtuva johdos (derivaatta) ennen kaasukromatografista määritystä. Menetelmää kutsutaan derivoinniksi. Derivoinnissa molekyyliin liitetään jokin ryhmä, joka esimerkiksi parantaa yhdisteen stabiilisuutta tai alentaa sen höyrystymislämpötilaa. Yleisimpiä derivointireaktioita ovat muun muassa metylointi tai silylointi. Esimerkiksi huonosti haihtuvat rasvahapot voidaan derivatisoida metyyliestereiksi liittämällä rasvahappoketjuun metyyliryhmä.


title: Kaasukromatografia

text: Kaasukromatografialla on hyvin laajat käyttösovellukset muun muassa lääketutkimuksessa, ympäristöanalytiikassa ja yleisesti orgaanisessa analytiikassa.


title: El Apóstol

text: El Apóstol (”Apostoli”) oli vuonna 1917 valmistunut argentiinalainen animaatioelokuva, jonka uskotaan yleisesti olleen maailman ensimmäinen filmille piirretty animaatio. Sen käsikirjoitti ja ohjasi Quirino Cristiani. Elokuvan kesto oli 70 minuuttia. Sen kaikki tunnetut kopiot ovat kadonneet.


title: Kaunokirjoitus

text: Kaunokirjoitus on kirjasintyyppi, joka on suunniteltu kirjoitettavaksi käsin.


title: Kaunokirjoitus

text: Eri maissa ja eri aikoina on suosittu jonkin verran toisistaan poikkeavia kaunokirjoitusohjeistoja.


title: Kaunokirjoitus

text: 1800-luvulla suomalaista kaunokirjoitusjärjestelmää kehitti senaatin puhtaaksikirjoittaja Mimmi Bähr, jonka julkaisemia malleja käytettiin kansa- ja oppikouluissa. Hän järjesti kaunokirjoituskursseja.


title: Kaunokirjoitus

text: 1930-luvulla Suomessa otettiin käyttöön arkkitehti Toivo Salervon suunnittelema koukeroinen mallikirjoitus, jossa tavoitteena oli kirjoittaa jokainen sana nostamatta kynää paperista kertaakaan. Kirjaimisto perustui 1700-luvun englantilaiselle kuparikaiverruskirjaimistolle ("copperplate"), joka heijasti aikansa myöhäisbarokin ja rokokoon koukeroista tyyliä.


title: Kaunokirjoitus

text: Graafikko ja kalligrafi Toivo Heiskasen suunnittelema uusi kaunokirjoitusmallisto otettiin Suomessa käyttöön valtakunnallisesti 1980-luvun loppupuolella. Uusi mallisto perustui renessanssin kursiivikirjaimistoon. Siinä ei ole yhtä paljon sidontaa ja silmukoita kuin edeltäjässään, ja se on helpommin kirjoitettavaa. Se soveltuu myös sekä vasenkätisille että tasaterällä kirjoittajille Salervon mallia paremmin. Seuraava tyyppikirjainuudistus tuli 2004.


title: Kaunokirjoitus

text: Opetushallitus hyväksyi joulukuussa 2014 uudet opetussuunnitelman perusteet, joiden mukainen perusopetus alkoi elokuussa 2016. Uusissa opetussuunnitelman perusteissa vaaditaan opetettavan vain tekstauskirjaimilla kirjoittamista sekä näppäintaitoja. Kaunokirjoituksen pakollinen opetus siis loppui peruskouluissa vuonna 2016.


title: Franz Schreker

text: Franz Schreker (23. maaliskuuta 1878 – 21. maaliskuuta 1934) oli itävaltalainen säveltäjä ja kapellimestari.


title: Franz Schreker

text: Schrekerillä oli juutalaisia sukujuuria. Isän kuoleman jälkeen perhe muutti vuonna 1888 Linzistä Wieniin. Schreker pääsi konservatorioon ja alkoi opiskella viulunsoittoa. Myöhemmin hän sai sävellysopetusta Robert Fuchsilta. Hän valmistui 1900 ja oli aloittanut orkesterinjohdon jo 1895.


title: Franz Schreker

text: Vuonna 1912 ensiesitettiin ooppera "Kaukainen sointi" (), ja samana vuonna säveltäjä nimitettiin professoriksi Wienin musiikkiakatemiaan. Vuonna 1920 hänestä tuli musiikkikorkeakoulun johtaja Berliinissä.


title: Franz Schreker

text: Schrekerin vaikutus oli suurinta Weimarin tasavallan alkuaikoina. Saksan kansallissosialistisen työväenpuolueen valtaannousu ja sen harjoittama antisemitismi edesauttoivat juutalaistaustaisen säveltäjän suosion laskua hänen elämänsä loppuvaiheissa. Hän kuoli 1934.


title: Franz Schreker

text: Schreker sävelsi lukuisien oopperoidensa lisäksi muun muassa orkesterimusiikkia ja pienimuotoisempia teoksia.


title: Hakodate

text: Hakodate () on satamakaupunki Hokkaidōssa, Japanissa. Sen asukasluku on 272 848 (vuonna 2014) ja pinta-ala 677,95 neliökilometriä. Hakodate on nimitetty yhdeksi Japanin ydinkaupungeista.


title: Hakodate

text: Hakodate perustettiin vuonna 1454, kun Kōno Masamichi rakensi palatsin Hakodatevuoren juurelle.


title: Hakodate

text: Hakodaten satama avattiin yhdysvaltalaiselle kaupalle 31. maaliskuuta 1853 kommodori Matthew Perryn neuvotteleman Kanagawan sopimuksen mukaisesti.